Bos Xbox Mahu Call Of Duty Hadir Ke Nintendo Switch

Xbox mahu menjadikan Call of Duty seperti Minecraft di mana ia hadir di setiap platform termasuk Nintendo Switch.
Semasa WSJ Live, lapor Tom Warren, Ketua Xbox, Phil Spencer telah menyatakan bahawa beliau mahu melihat Call of Duty di setiap platform termasuk Nintendo Switch.
Bercakap mengenai pembelian Microsoft ke atas Activision Blizzard, Spencer berkata beliau mahu mengekalkan Call of Duty di PlayStation dan dalam masa yang sama ingin membawakannya ke Nintendo Switch.

Phil Spencer menganggap Call of Duty seperti Minecraft di mana pemain boleh bermain di mana-mana platform termasuklah Nintendo Switch.
Beliau juga menyatakan bahawa pembelian Activision Blizzard adalah lebih tentang mobile game, berbanding Call of Duty.
Spencer berkata ini peluang untuk pihaknya memasuki pasaran mobile game, di mana daripada 3 billion orang yang bermain game, hanya 200 juta orang yang memiliki konsol di rumah.


Henry Cavill Secara Rasni Terlibat Dengan Adaptasi Universe Warhammer 40,000 Untuk Amazon

Selepas ditendang keluar dari The Witcher di Netflix dan comeback yang tidak berjaya sebagai Superman, ramai yang tertanya apakah projek besar seterusnya untuk Henry Cavill.
Kini, segalanya sudah terjawab. Dalam post terbaharunya di Instagram, Cavill telah mendedahkan yang beliau kini terlibat dengan projek adaptasi miniature wargame yang beliau amat minati, Warhammer 40,000.
Projek ini merupakan kerjasama antara Games Workshop dengan Amazon Studios. Apa yang paling menarik adalah mereka bukan sahaja mengumumkan satu siri sahaja, tetapi Amazon telah menerima hak dari Games Workshop untuk menerbitkan sebuah universe yang merentasi siri, filem dan banyak lagi.
Henry Cavill bukan sahaja akan membintangi projek ini sebagai pelakon utama, malah akan turut bertindak sebagai penerbit eksekutif ke atas semua produksi Warhammer 40,000 yang akan diterbitkan Amazon.
Dalam kenyataannya di Instagram, Cavill berjanji untuk menghormati IP ini dan turut berjanji untuk membawakan sesuatu yang familiar.

https://www.instagram.com/reel/CmOoVoqsWAw/?utm_source=ig_web_copy_link


Netflix Dah Dedahkan Rupa Henry Cavill Sebagai Geralt of Rivia – Ini Geralt Ke Legolas?

Apa korang rasa?

Netflix semalam telah mendedahkan rupa Henry Cavill yang akan melakonkan watak Geralt of Rivia dari francais novel dan video game The Witcher.

Get your first look at Henry Cavill in The Witcher! pic.twitter.com/1O2eWS1MkP
— Netflix (@netflix) October 31, 2018
Terdiam kejap penulis. Kena tunggu siri ni keluar di Netflix, baru boleh komen samada rupa Geralt ini sesuai tak dengan produksinya nanti.
Apa korang rasa?


Video Ini Akan Buat Kita Semua Sedih Untuk Tinggalkan PS4

Walaupun PS5 masih belum dilancarkan di seluruh dunia, tapi kita dah boleh katakan bahawa PS5 telahpun dilancarkan secara rasmi. Dalam kata lain, sudah ada sesetengah pemain yang sudah meninggalkan PS4 dan beralih ke PS5.
Bagi meraikan tahun-tahun cemerlang yang telah dilalui PS4, seorang peminat di channel Youtube Gameplay No Commentary telah menyunting satu video yang cukup beremosi — mengimbau kembali semua game eksklusif yang pernah dikeluarkan di PS4 seperti Infamous Second Son, Uncharted 4, Detroit Become Human, Horizon Zero Dawn, Marvel’s Spider-Man, God of War, The Last of Us Part II, Ghost of Tsushima dan lain-lain.
Menonton video ini tentunya menimbulkan rasa sedih untuk meninggalkan PS4 setelah melihat segala pencapaiannya. Jomlah rasa sebak bersama-sama:

Walau bagaimanapun, dari segi teknikalnya, pemain yang sudah memiliki PS5 tidaklah akan ‘meninggalkan’ PS4 kerana boleh dikatakan 99 peratus game PS4 akan tetap boleh dimainkan di konsol PS5, termasuklah semua game yang ditampilkan dalam video di atas.
PS5 akan dilancarkan ke pasaran Malaysia pada 11 Disember ini.


Halo Infinite Ditunda Ke Tahun 2021

343 Industries telah mengumumkan bahawa Halo Infinite ditunda ke tahun 2021.
Ketua studio, Chris Lee membuat pengumuman tersebut di media sosial dan blog Halo Infinite. Beliau berkata keputusan untuk menunda Halo Infinite ke tahun hadapan dilaksanakan atas beberapa faktor seperti pandemik COVID-19.
Beliau juga mengatakan bahawa ianya tidak sesuai untuk pasukannya mengeluarkan game secara tergesa-gesa pada hujung tahun ini. Di mana konsol Xbox Series X akan dilancarkan pada hujung tahun ini.

https://twitter.com/Halo/status/1293261002037841920

343 Industries telah memaparkan pandang pertama gameplay trailer semasa di Microsoft Xbox Games Showcase pada bulan Julai lepas. Respon dari sesetengah peminat mengkritik grafik game tersebut yang dikatakan tidak cukup ‘next-gen’ untuk diselaraskan dengan spesifikasi kekuatan Xbox Series X. Namun, ramai juga yang mengatakan Halo Infinite seperti membawa kembali nostalgia peminat kepada game Halo: Combat Evolved.


Jom Tonton 10 Filem Wajib Bagi Gamer Yang Suka Main Game Shooter!

Mana dia kaki game shooter? Apa movie kegemaran korang? Kasi kongsi dengan kitorang!

Bunyi tembakan dan letupan, kemusnahan dan pelbagai lagi aspek yang menarik yang menjadi genre first-person shooter sebagai genre yang paling disukai ramai.
Tapi bagi peminat tegar FPS dan game shooter yang sewaktu dengannya, pasti korang mahu tonton filem-filem aksi Hollywood yang ada persamaan dengan game FPS kegemaran korang. Di sini kami senarai 10 movie wajib tonton bagi gamer FPS.
10. Miami Vice (2006)

Filem Miami Vice 2006 yang di-reboot dari siri TV tahun 1984 ini mengisahkan dua orang detektif dari South Florida yang melakukan penyamaran untuk menghentikan sindiket perdagangan dadah yang semakin berleluasa di bandar itu.
Filem ini hampir sama dengan game Battlefield: Hardline. Saya tahu korang beli game siri Battlefield hanya untuk mode multiplayer sahaja. Tapi bila kita cuba tengok pada mode kempennya, plot cerita, latar tempat dan karakternya hampir sama dengan filem Miami Vice.
Aksi dalam Miami Vice (2006) sangat intense dan camera-work yang sangat raw! Terasa dalam game Battlefield: Hardline pulak!
Kedua-duanya memfokuskan kepada membanteras sindiket pengedaran dadah, latar tempat yang sama iaitu di Miami serta dua orang protagonis penting iaitu Detective James Crockett dan Detective Ricardo Tubbs dalam filem Miami Vice. Manakala dalam Battlefield: Hardline kita diperkenalkan dengan protagonis Officer Nick Mendoza dan Detective Khai Minh Dao.
Tidak lupa juga filem Miami Vice penuh dengan aksi-aksi tembakan sama seperti dalam Battlefield: Hardline.
9. Heat (1995)

Di dalam filem Heat, sekumpulan pencuri telah melakukan jenayah yang menyebabkan detektif LAPD dan pasukannya tidak dapat menjejaki mereka. Kumpulan pencuri itu cuba untuk melakukan satu lagi tugas demi menjamin masa depan mereka.
Kasi tembak semuanya! Kalau korang pernah main game Payday 2: The Heist, filem Heat ini juga ada feel seperti game tersebut.
Aksi tembak-menembak dalam filem hampir sama seperti dalam satu misi dalam Modern Warfare 2 iaitu ‘No Russian’ di mana Makarov dan pasukannya menembak mati kesemua orang awam di dalam lapangan terbang tesebut. Misi itu seakan-akan sama seperti dalam rompakan bank di dalam filem Heat. Tetapi filem ini pada pendapat penulis gagal dari segi plot dan jalan cerita.
8. Red Dawn (1984 & 2012)

Red Dawn 2012: Askar marin dan abangnya mengetuai sekumpulan kanak-kanak yang cuba untuk membebaskan tanah air mereka daripada ditakluk oleh tentera Korea Utara.

Red Dawn 1984: Sekumpulan remaja sekolah menengah yang mengelarkan diri mereka sebagai Wolverines cuba untuk menentang Soviet Union daripada menakluki negara Uncle Sam.
Salah satu misi dalam Modern Warfare 2 iaitu ‘Wolverines’ di mana tentera Amerika Syarikat berjuang menentang tentera Rusia. Jelas bahawa misi itu berdasarkan filem klasik tahun 1984 itu. Bagi filem Red Dawn 2012, video game Homefront lebih sesuai untuk dibandingkan kerana eranya yang lebih moden dan kedua-duanya berdasarkan musuh yang sama iaitu Korea Utara.
Taktik stealth , gerila dan serangan hendap sememangnya menjadi kegemaran gamer shooter yang pro!
Tidak kiralah sama ada versi klasik ataupun moden. Kedua-dua filem ini menyajikan aksi yang padat, cerita yang menarik dan menghiburkan.
7. Behind Enemy Lines (2001)

Behind Enemy Lines menceritakan apabila jet pejuang milik seorang juruterbang tentera laut telah ditembak di dalam kawasan musuh, beliau perlu mencari jalan untuk sampai ke zon selamat sementara pegawai pemerintahnya melakukan apa sahaja untuk menyelamatkan dia dan selamat sampai di sana.
Jika filem ini menceritakan tentang bagaimana jika seorang askar terperangkap di dalam kawasan musuh. Call of Duty: Black Ops juga bercerita mengenai behind enemy lines, tetapi lebih kepada pengintipan dan serangan mengejut terhadap pihak musuh berbanding filem ini yang lebih kepada menguji tahap kemandirian seorang askar. Walaupun berbeza, namun, ia masih bercerita di dalam ruang kawasan musuh.
Bila korang berjaya flank sniper yang dok camping dari 5 game sebelum ni! Fakta menarik: korang boleh beli costume Sasha’s Outfit sniper ni untuk Niko Bellic dalam Grand Theft Auto IV!
Peminat Call of Duty atau mana-mana game FPS pasti akan menyukai filem ini. Dan korang akan terkejut dengan lakonan Owen Wilson dalam filem ini.
6. The Kingdom (2007)

The Kingdom: Satu pasukan agen kerajaan pergi ke Timur Tengah untuk menyiasat kejadian letupan-letupan yang berlaku di sana.
Filem kedua lakonan Jamie Foxx tersenarai dalam senarai ini selepas Miami Vice. Jadi, apa yang menarik tentang filem ini? Apabila filem ini mengambil latar tempat di Timur Tengah, pasti fikiran kita akan teringat akan game Call of Duty 4: Modern Warfare di mana latar tempatnya juga ialah di Timur Tengah.
Sekali RPG melayang daaaa!
Tapi The Kingdom lebih mendalam dari segi jalan ceritanya. Filem ini menunjukkan sisi kedua-dua belah pihak. Mereka menentang pengganas tapi dalam masa yang sama perlu menyelami ke dalam minda si pengganas untuk membolehkan mereka mengetahui gerak langkahnya.
5. Black Hawk Down (2001)

Black Hawk Down “mengisahkan” askar-askar US berjuang demi nyawa mereka selepas mereka diserang teruk semasa mereka cuba untuk menangkap dua orang penjenayah perang yang paling dikehendaki.
“Berdasarkan” kisah benar, padat dengan aksi dan penuh emosi. Ia melakukan segalanya dengan betul dalam menjadikannya sebuah filem perang yang menyakinkan. Namun filem ini gagal dalam membawakan peristiwa sebenar itu menjadi lebih benar.
Black Hawk Down antara filem yang berjaya buat penulis seram dengan suasana perang!
Bila bercerita tentang kisah benar, pasti kita akan teringat akan game Medal of Honor: Warfighter. Siri Medal of Honor banyak berdasarkan kisah benar semasa Perang Dunia Kedua. Tapi Medal of Honor: Warfighter berlaku semasa di zaman moden dan salah satu misi di dalam game itu ada mengambil tempat di Somalia, sama seperti dalam filem ini.
4. Green Zone (2010)

Maklumat intipan yang teruk dan beberapa faktor lain telah menyebabkan seorang pegawai tentera US bertindak dengan sendirinya sedang dia mencari Weapons of Mass Destruction di dalam filem Green Zone.
Bila kita menonton filem ini. Kita pasti juga akan teringat kepada mode kempen dalam Battlefield 3 di mana protagonis Henry Blackburn juga terpaksa bertindak dengan sendirinya selepas dua orang agen CIA tidak mempercayai informasi yang diberikan olehnya mengenai senjata nuklear yang sudah berada di New York.
Aksi tembak-menembak di dalam ruang sempit, dipadankan dengan mainan kamera yang dinamik menjadikan aksi dalam Green Zone sangatlah mencemaskan!
Dalam filem ini, korang bukan sahaja dapat melihat aksi-aksi tembak dan pengintipan yang menarik, malah korang dapat belajar tentang politik di dalam peperangan serta selami ke dalam minda seorang askar. Lakonan Matt Damon juga tidak dapat disangkal lagi.
3. Lone Survivor (2013)

Lone Survivor menggambarkan persahabatan dan perjalanan pasukan askar US menjalankan misi untuk membunuh atau menangkap ketua pengganas.
Jika korang sukakan Black Hawk Down, pasti korang akan lebih sukakan filem ini. Filem ini juga berdasarkan kisah benar dan pengarah berjaya menceritakan semula kisah ini dengan hebat kerana kesemua aspek dalam Lone Survivor berasa sempurna!

Apa yang lebih menarik adalah persahabatan antara setiap anggota askar yang ditunjukkan dalam filem ini sama seperti dalam game Medal of Honor 2010 di mana walau apa pun yang terjadi, mereka takkan pernah tinggalkan saudara mereka dalam bahaya.
2. Fury (2014)

Di dalam filem Fury, Brad Pitt mengetuai batalion kereta berperisai dan gerombolan askar US masuk ke dalam kawasan musuh untuk mengalahkan tentera Nazi.

Banyak orang lupa akan kesengsaraan dalam Perang Dunia Kedua dan bertapa mudahnya ia boleh berlaku lagi. Filem ini berjaya mengajar kita tentang perang masa lalu. Ianya bukan hanya filem penuh dengan aksi sahaja, ianya ialah filem yang menunjukkan kepada kita tentang bagaimana hampirnya Hitler dan kuasa paksinya menguasai dunia. Filem ini boleh disamakan dengan game Call of Duty 1,2,3 dan World at War.
1. Saving Private Ryan (1998)

Siapa yang tak kenal dengan filem ikonik ini? Saving Private Ryan mengisahkan sekumpulan askar memasuki kawasan musuh untuk mencari Private Ryan selepas mereka mendapat tahu yang adik-beradik Ryan yang lain telah terbunuh dalam peperangan.
Filem ini merupakan penanda aras kepada era kegemilangan dalam membikin filem perang. Filem ini menyampaikan kesemua elemen dengan baik, jika aksinya tidak dapat menarik perhatian korang, emosinya mungkin. Konsep “No Man Gets Left Behind” dimainkan dengan sangat baik dalam filem ini. Pilihan para pelakon yang tepat untuk setiap karakter mereka. Penggambaran setiap adegan yang cantik, shot dan posisi kamera yang terbaik dalam melakonkan semula peristiwa sebenar terutamanya di adegan Omaha Beach.
Antara babak Omaha Beach yang paling brutal pernah kitorang tengok!
Filem ini juga membawa kepada penciptaan siri Medal of Honor kerana pengarah Saving Private Ryan, Steven Spielberg mahukan video game bertemakan Perang Dunia Kedua. Maka tidak hairanlah kenapa sesetengah video game dalam siri game Medal of Honor, akan ada satu misi berlatar belakangkan Omaha Beach. Tidak lupa kepada siri Call of Duty dulu yang juga membawa tema Perang Dunia Kedua.
Kepada peminat FPS yang menghayati sejarah Perang Dunia Kedua boleh menonton filem ini kerana aksinya yang menarik, lakonan dan drama yang mantap serta plot yang menarik.

Sebenarnya ada banyak lagi filem yang wajib ditonton oleh penggemar game shooter. Nanti kitorang kongsikan di dalam artikel-artikel akan datang. Apa filem shooter kegemaran korang? Kongsikan dengan kitorang!


Sony patenkan controller yang mampu keluarkan haba panas atau sejuk


Wow! Jom Join Malaysia Cyber Games 2015!

Hola!! Gamers, meh rapat meh rapat semua ada berita gembira untuk korang semua terutamanya PC gamers, kerana semalam pada 10 September 2015, Malaysia Cyber Games telah dilancarkan.

Pelancaran ini dirasmikan oleh Menteri di Kementerian Komunikasi dan Multimedia iaitu YB Senator Datuk Seri Panglima Dr Mohd Salleh Tun Said Keruak.
Yang lebih menarik lagi, sebuah pertandingan DotA 2 akan dianjurkan di Malaysia Cyber Games 2015 di mana peringkat kumpulan akan di adakan secara online. 8 pasukan terbaik akan bertanding pada peringkat akhir yang akan bertempat di Stadium Malawati Shah Alam pada 11-13 Disember 2015.
Habis la korang kene lawan team otai!!!
Tujuan pertandingan ini adalah bertujuan mencara pemain-pemain yang berbakat bagi menyertai pasukan TARING yang akan mewakili Malaysia ke peringkat antarabangsa.
ADIOS!!!


Kingdom Hearts Orchestra: World Tour akan ke KL 13 Mei 2017!

Kingdom Hearts (KH) merupakan antara game JRPG yang sangat disayangi oleh peminat mereka sejak zaman PS2. Sempena ulang tahun ke-15 francais KH, kita akan dapat peluang untuk mendengar balik soundtrack-soundtrack KH yang nostalgic pada 13 Mei 2017 ini!

Dengan adanya orkestra simfoni yang akan dimainkan lebih daripada 70 orang ini, kita bakal mendengar antara lagu paling disukai dan terbaik dari francais KH pasti akan membawa memori zaman PS2 kembali. Kacukan dunia fantasi Disney dan Square Enix ini amat lah memorable bagi gamers yang pernah memainkan game ini di pelbagai konsol diiringi sekali bersama video cinematic HD yang diarah oleh Tetsuya Nomura sendiri.
Tarikh sudah di tetapkan oleh Creon Asia semalam di facebook mereka, namun masih belum mendapat lokasi muktamad.
Wuuuu~ Tak sabarnya! Menjerit penulis bila tahu orchestra ini bakal turun ke KL. Sementara tunggu maklumat lanjut tentang KH World Tour dari pihak organizer, Creon Asia, meh penulis belanja favourite orchestra track dari francais KH.


European Female CS:GO Championship: Rasakan Kuasa Tamparan Wanita!

Siapa kata eSports hanya untuk kaum Adam? Jangan terkejut kalau ada pasukan wanita yang beraksi dalam arena eSports!

Starladder, organisasi dari Russia ini telah pun mengumumkan akan mengadakan satu kejohanan untuk pasukan wanita sahaja iaitu European Female CS:GO Championship anjuran StarLadder. Ini merupakan pertandingan terbesar yang pertama untuk kategori wanita ini yang menjanjikan hadiah sebanyak USD 10,000.

Pertandingan ini akan berlangsung secara peringkat kumpulan dan akan mempunyai 2 division iaitu Eropah dan juga CIS. Pertandingan ini akan dimulakan pada 6 Julai 2016 manakala LAN Final akan diadakan pada 16-17 Julai 2016 yang akan bertempat di St. Petersburg, Russia. Ayuh gamers wanita di luar sana. Luaskan kuasamu!
ADIOS!


Horizon Zero Dawn Memperkenalkan Lagi Musuh Robot Baru: Stormbird Dan Behemoth

Dengan Horizon Zero Dawn sudah hampir berada di pasaran, sebelum ini anda diperkenalkan dengan Thunderjaw dan Snapmaw yang berupa seperti dinosaur Tyrannosaurus dan Brachiosaurus.

Kali ini, Guerilla Games menampilkan musuh robot baru iaitu Stombird dan Behemoth.

Stormbird tergolong dalam kelas combat (sama seperti Thunderjaw) dan berupa seperti burung helang paling terbesar tetapi sudah pupus iaitu spesies Haast yang pernah tinggal di selatan New Zealand. Walaupun ia sentiasa berada di udara, Stombird boleh menyambar Aloy dengan jarak dekat dengan jumping claw slash dan mempunyai sayap yang boleh mengumpul kuasa elektrik.

Behemoth merupakan robot dinosaur tahan lasak diklasifikasi dalam kelas transportation yang menggunakan teknologi anti-graviti untuk mengumpul kargo daripada robot-robot kecil dalam kelas acquisition lalu disimpan dalam bekas di perut robot Behemoth. Behemoth juga dilengkapi dengan set gerudi bagi mengisar batu dan dilempar kepada Aloy. Jika terserempak dengan robot ini, Behemoth menggunakan kuasa anti-graviti untuk melempar objek berat dan mampu mengejar Aloy dengan charge attack.
Setiap robot-robot yang ditonjolkan dalam game mempunyai kelemahan mereka tersendiri. Klik di sini untuk memahami intipati sistem combat Horizon Zero Dawn.
Horizon Zero Dawn bakal berada di pasaran pada 28 Februari 2017 eksklusif untuk PS4.


Party Chat PS4 Dengan 16 Pemain Sedang Dalam Fasa Beta Kemaskini 7.00

Seperti yang telah kami laporkan sebelum ini, Sony akan mengemaskini Party Chat di PS4, membenarkan sehingga 16 pemain masuk ke dalam satu-satu Party Chat.
Terbaru, Sony kini sudah menghantar jemputan kepada pemain berdaftar untuk sesi beta firmware 7.00, yang mana dalam kemaskini itu nanti bakal membawakan Party Chat sehingga 16 pemain. Selain itu, kemaskini turut akan menambahbaik kualiti chat suara serta lain-lain kemaskini sistem yang diperbaiki.
Paling menarik dalam kemaskini ini nanti, selepas ini untuk kemaskini-kemaskini akan datang, PS4 tidak perlu lagi restart setiap kali ada kemaskini sistem baru. Ia akan terus install selepas habis download.
Laporan ini datang dari Hamster Plugin di ResetEra, yang juga mengatakan kod untuk menjemput ke dalam sesi beta ini boleh dikongsi sebanyak 20 kali. Kod jemputan kepada rakan-rakan ini perlu kerana pemain tidak boleh mencuba sistem software yang baru ini dengan sistem software yang lama.
Sumber: VG247


Statistik Backward Compatibility Xbox One Pula Menunjukkan Sony Rugi Kalau Tak Menawarkan Servis Yang Sama

Terdapat banyak perbincangan mengenai backward compatibility baru-baru ini selepas Jim Ryan berkata ianya “ciri yang banyak diminta, tapi jarang digunakan”.
Ini diikuti dengan komen yang ditulis oleh Timbalan Presiden Korporat Xbox, Mike Ybarra di Twitter untuk membalas komen Jim Ryan.

Disagree. We want gamers to play the best games of the past, current, and future. It's what gamers have asked for. https://t.co/iMtprzgBQI
— Mike Ybarra (@Qwik) June 6, 2017

“Tidak setuju. Kami mahukan gamer untuk bermain game yang terbaik dari masa lalu, kini dan masa depan. Itu yang gamer mahukan.”

Sementara itu, Ars Technica telah menerbitkan satu laporan penuh tentang bagaimana ciri itu sangat jarang digunakan di kalangan pengguna Xbox One. Jadi kenapa Xbox melaksanakannya sejak dari awal lagi?
Untuk menjelaskan hakikat yang sebenarnya, Mike Nichols dari Xbox berkongsi mengenai pengiraan statistiknya di Twitter:

Some q’s today on back compat use. Roughly 50% of xbox one owners have played, over 508 million hrs of gaming enjoyed. #pastpresentfuture
— Mike Nichols (@m1kenichols) June 7, 2017
Beliau mendakwa 50% pengguna Xbox One telah menggunakan backward compatibility. Lebih 508 juta jam telah dicatatkan secara kumulatif. Secara keseluruhannya, backward compatibility adalah sesuatu yang bagus kerana ia adalah ciri yang terbaik disediakan oleh Microsoft kepada pengguna Xbox One yang ingin bermain tajuk-tajuk terdahulu di Xbox 360.
Apa yang penting sekali adalah backward compatibility dapat membantu penjualan konsol tersebut. Ianya mudah, meningkatkan game terdahulu dan pengguna tidak perlu membelinya semula jika mahu bermainnya di konsol terbaru. Ia juga mengekalkan perisian terdahulu yang mana telah hilang ditelan zaman.
Sony akan terus bercakap mengenai backward compatibility kerana ia adalah ciri yang mana pesaingnya mempunyai kelebihan terhadap mereka. Sony juga sedang cuba mengetengahkan PS Now, PS2 Classic dan HD remasters.
Jika dilakukan dengan betul, backward compatibility boleh meningkatkan game dari segi kualiti gambar dan frame rates (backward compatibility dari Xbox One dan PS2 Classic dari PS4 telah membuktikannya).


Trailer pertama F1 23 memperlihatkan story mode “Braking Point”


Penghantaran Global Unit Fizikal Final Fantasy VII Remake Dibuat Lebih Awal Kerana Wabak COVID-19

Kita pasti sudah biasa dengar, disebabkan wabak pandemik COVID-19, semua kerja yang dijalankan di seluruh dunia akan tertangguh atau diperlahankan. Tetapi lain pula ceritanya dengan pelancaran Final Fantasy VII Remake.
Square Enix telah mengumumkan bahawa penghantaran unit fizikal untuk game ini telahpun dihantar kepada para pemain yang telah membuat pra-tempah di negara-negara Eropah dan Australia. Untuk negara-negara barat di sebelah Amerika pula, mereka akan membuat penghantaran pada minggu ini.
Untuk pasaran Asia pula, mereka tidak menyatakan apa-apa, namun kemungkinan besar akan mengikuti langkah sama.
Syarikat itu menerangkan mereka cukup sukar untuk membuat keputusan memikirkan bagaimana untuk memastikan setiap pemain akan menerima unit fizikal masing-masing tepat pada waktunya pada hari pelancaran. Maka, mereka telah memutuskan untuk menghantar unit-unit lebih awal supaya para pemain dapat bermain pada hari pelancaran.
Walau bagaimanapun, Square Enix telah mengingatkan bahawa akan ada kemungkinan para pemain akan mendapat unit ini lebih awal sebelum ia dilancarkan secara rasmi pada 10 April. Maka, mereka memohon untuk pemain tidak berkongsikan apa-apa spoiler di Internet. Walaupun game ini merupakan remake kepada game yang pernah dilancarkan pada 1997, kata Square Enix, versi remake ini akan mempunyai beberapa kejutan baharu.
Untuk mereka yang membuat pra-tempah secara digital, tunggu pada hari pelancaran 10 April ini ya.

An important message from the #FinalFantasy VII Remake development team. #FF7R pic.twitter.com/UwBMNaIaXX
— FINAL FANTASY VII REMAKE (@finalfantasyvii) March 30, 2020
Untuk selama setahun pertama, Final Fantasy VII Remake akan menjadi eksklusif di PS4 sebelum dilancarkan ke platform lain.


Atelier Sophie: The Alchemist of the Mysterious Book: Boleh Beli or Boleh Blah!?

Untuk segmen Boleh Beli or Boleh Blah!? kali ini, saya akan memberi review untuk Atelier Sophie : The Alchemist of The Mysterious Book, yang dikeluarkan untuk PS4 dan juga PS Vita!

Game ini adalah salah satu entri daripada francais Atelier, antara francais yang membuatkan nama GUST terkenal di kalangan peminat JRPG. Oleh itu, sebagai entri yang terbaru untuk francais ini, adakah game ini masih relevan di kalangan peminat JRPG dan juga siri Atelier? Dengan review ini, korang boleh nilai sendiri. Jadi, jom baca!
Game ini tentang apa?
Game ini mengisahkan tentang Sophie, seorang alchemist muda yang ingin mengikut jejak langkah neneknya, seorang alchemist terkemuka di sebuah bandar kecil, Kirchen Bell. Ketika dalam usaha untuk menjadi seorang alchemist yang hebat, dia dapat tahu bahawa dia adalah pemilik satu buku yang pelik, di mana ianya mempunyai roh.

Buku misteri ini mempunyai kesemua rahsia untuk pengetahuan alchemy dan menjadi mentor Sophie. Dengan meningkatnya skill Sophie di dalam alchemy, dia berjaya membawa kembali memori yang dilupai, di samping membongkar cerita ajaib mengenai asal-usul buku itu.
Apa yang kurang?
Pertama sekali, dari segi plot utama game ini, ianya agak lemah. Bahagian besar plot hanya akan diberikan ketika lewat di dalam game dan kurang perkembangan. Namun begitu, ianya tidak memberi begitu banyak kesan kepada game kerana game ini lebih memfokuskan kepada interaksi Sophie dengan karakter-karakter yang lain.
Selain daripada itu, pacing game ini juga agak lembab dan gentle-paced. Bahagian plot yang baru hanya akan ditonjolkan selepas melakukan tugasan-tugasan yang diberikan, di mana ianya agak memakan masa, dan juga apa yang ditonjolkan agak sedikit. Oleh itu, game ini lebih sesuai untuk dimainkan dalam sesi bermain yang singkat dan santai. Ini tidak bermakna game ini membosankan, cuma game ini kurang sesuai untuk mereka yang mencari jenis penceritaan yang lebih fast-paced dan mengagumkan.
Apa yang bagus?
Pada pendapat saya, ini adalah antara game Atelier yang saya amat suka setakat ini! Ini disebabkan beberapa faktor, iaitu interaksi antara karakter yang unik dan pelbagai, sistem sintesis alchemy yang mendalam dan mudah, sistem gameplay turn-based yang mudah lagi menarik dan juga musik di dalam game yang mengasyikkan!
Interaksi antara karakter yang unik dan pelbagai!
Pertama sekali, antara kelebihan game ini adalah interaksi antara karakter yang unik dan pelbagai! Game ini lebih fokus kepada interaksi antara karakter untuk kandungan side-stories, di mana ianya sebahagian besar daripada kandungan utama di dalam game ini.

Interaksi antara karakter ini melibatkan karakter-karakter di dalam party korang dan juga NPC yang tertentu. Daripada interaksi ini, Sophie akan cuba membantu atau dibantu mereka dalam mencapai impian Sophie dan juga mereka sendiri, di samping dapat mengenali setiap karakter dengan lebih mendalam dan menikmati suasana kehidupan mereka di Kirchen Bell.

Sistem sintesis alchemy yang mendalam dan mudah!
Selain daripada itu, game ini mempunyai sistem sintesis alchemy yang juga mendalam dan mudah. Sintesis alchemy merupakan satu process di dalam game ini di mana anda akan menggabungkan pelbagai bahan-bahan untuk menghasilkan pelbagai benda, daripada item healing, sehingga ke aksesori.

Kekuatan mekanik ini  dapat dilihat apabila game ini mengenalkan anda kepada sintesis yang mudah terlebih dahulu, kemudian memperkenalkan perkara yang lebih mendalam dan rumit untuk pemain belajar supaya sintesis menjadi lebih efektif. Di samping itu, dengan syarat tertentu, korang boleh unlock lebih banyak item untuk disintesis, menjadikan ianya lebih berbaloi dan kita rasa ingin tahu dan rasa teruja dengan item apa yang kita boleh buat seterusnya!

Gameplay turn-based yang mudah lagi menarik!
Elemen gameplay merupakan elemen penting di dalam sebuah game. Untuk game ini,ia menggunakan sistem gameplay turn-based yang mudah dan menarik! Secara asasnya, korang boleh pilih arahan dan juga letak setiap karakter dalam stance defensive atau offensive.

Berdasarkan stance yang korang pilih, korang boleh buat support attack ataupun support defense. Untuk maklumat lebih lanjut, sila tonton video gameplay di bawah!

Musik di dalam game yang mengasyikkan!
Akhir sekali, musik di dalam game ini amat mengasyikkan! Setiap musik yang menemani kita di sepanjang game ini berlangsung amat sesuai dengan suasana game ini. Daripada musik yang damai sehingga kepada musik yang menaikkan adrenalin kita, musik game ini meningkatkan lagi keseronokan bermain game ini dan akan membuatkan korang lebih bersemangat untuk main game ini!
Berikut adalah beberapa contoh musik di dalam game ini.
https://www.youtube.com/watch?v=1zq_QgXrgA8
https://www.youtube.com/watch?v=vUbmptBHQ5U
BOLEH BELI or BOLEH BLAH?
BOLEH BLAH!– Kalau korang tak suka game yang mempunyai pace cerita yang lembab, disarankan lari jauh-jauh daripada game ini, kerana game ini mempunyai kelemahan dari sudut itu dan ianya lebih fokus kepada interaksi karakter.
Di samping itu, game ini juga kurang menarik dari segi plot utama, jadi untuk mereka yang ingin mencari cerita yang menarik lagi mengujakan, game ini bukan untuk anda. Tambahan pula, jika korang tidak suka sistem sintensis alchemy, game ini juga tidak sesuai untuk anda kerana sintesis alchemy memainkan peranan yang besar di dalam game ini.
BOLEH BELI!– Game ini amat sesuai bagi mereka yang meminati JRPG turn-based dengan karakter-karakter yang menarik lagi comel! Selain daripada itu, sekiranya anda peminat game Atelier sebelum ini, anda pasti terpikat dengan game ini kerana game ini masih mempunyai daya tarik siri Atelier! Game ini juga sesuai bagi mereka yang suka game yang santai kerana game ini mempunyai musik yang sesuai untuk memberi suasana tersebut dan juga game ini tiada kekangan masa seperti game-game Atelier yang sebelumnya.
– Plot utama game yang agak lemah.
– Pace cerita yang agak lembab.
+ Interaksi antara karakter yang unik dan pelbagai!
+ Sistem sintesis alchemy yang mendalam dan mudah.
+ Sistem gameplay turn-based yang mudah lagi menarik!
+ Musik di dalam game yang mengasyikkan!


Rocket League: Edisi Fizikal Akan Keluar Pada Jun, Terdapat 4 Kereta Baru Istimewa!

Info yang ditunggu-tunggu peminat kipas-susah-mati Rocket League, edisi fizikal kini sudah ada tarikh pelancaran!

Seperti yang diumumkan pengeluar 505 Games, Rocket League: Collector’s Edition, iaitu edisi fizikal akan menemui para pemain game kereta-bola-sepak ini pada 24 Jun di Eropah, Timur Tengah dan Afrika, dan 5 Julai di Amerika Utara. Buat masa ini, belum ada maklumat lagi bilakah ia akan dikeluarkan di pasaran Asia.
Seperti yang telah kami laporkan sebelum ini, edisi fizikal ini akan memberikan DLC-DLC sebelum ini, iaitu Supersonic Fury, Revenge of the Battle-Cars dan Chaos Run secara percuma.
505 Games juga mengusik para pemain dengan mengatakan edisi fizikal ini akan menampilkan 4 buah kereta baru istimewa yang masih belum dikeluarkan di Rocket League. Tiada maklumat lanjut mengenai perkara ini.
JomBaca: Developer Rocket League Dalam Perancangan Membangunkan Satu Lagi Game “Menarik”!


Blizzard Jelaskan Mengapa Terry Crews Tidak Diplih Sebagai Doomfist Dalam Overwatch

Impian kita untuk melihat bintang Hollywood, Terry Crews melakonkan suara Doomfist tidak tercapai – tetapi mengapa?

Dalam temu ramah bersama Gamespot, senior designer Blizzard, Michael Chu telah mendedahkan mengapa mereka memilih Sahr Ngaujah sebagai pelakon suara untuk karakter Doomfist dalam Overwatch, dan bukannya Terry Crews.
Kata Chu: “Kami sukakan Terry. Terry sangat hebat. Beliau datang dan melawat kami. Kami luangkan masa dengan baik. Tapi apabila kami mencari untuk Doomfist, kami mencari sesuatu sangat spesifik dengan tugasnya dalam game dan semuanya. Apabila dalam proses awal ujibakat, kami dengarkan Sahr, pelakon suara Doomfist, dan beliau membuatkan kami terus terkejut. Setelah kami dengar suara beliau, kami seperti,” Oh ya, itu adalah Doomfist.”
Umum mengetahui, Terry Crews telah dicalonkan peminat untuk menjadi pelakon suara Doomfist, seorang hero terbaru dalam Overwatch – game hero shooter daripada Blizzard. Bahkan, rakannya Dwayne ‘The Rock’ Johnson telah menyokong pencalonan ini. Terry Crews siap melawat Blizzard dan melakukan ujibakat dan bacaan skrip Doomfist beliau sendiri.
Tapi semuanya hanyalah permainan Blizzard semata-mata.

JomBaca: Doomfist Akhirnya Muncul Dalam Overwatch – Kini Berada Dalam PTR Mode!


Saksikan Norman Reedus Sebagai Protagonis Utama Dalam Trailer Terbaru Death Stranding

10 markah diberikan kepada sesiapa yang faham trailer ini.

??????????????
Anda tentu sudah maklum game terbaru oleh Hideo Kojima bertajuk Death Stranding yang masih lagi menjadi tanda tanya kebanyakkan orang – apa kejadahnya sinopsis cerita game ini?
Namun tanpa apa-apa penjelasan, trailer terbaru selama 8 minit iaitu trailer paling lama dipersembahkan dalam sejarah The Game Awards menampilkan protagonis bernama Sam dimainkan oleh Norman Reedus dalam atmosfera baru bersama karakter lain.
Anda boleh lihat trailer Death Stranding di bawah:

Asyik-asyik mempersembahkan trailer cinematic sahaja? Mana pula video gameplay berbentuk game aksi open-world yang lain daripada yang lain dan dipacu oleh enjin Decima?
Jangan risau kerana bos PlayStation Mark Cerny mendedahkan Death Stranding disahkan sudah boleh dimainkan apabila ditanyakan semasa persidangan PlayStation Experience baru-baru ini.
Menurut Cerny pula, beliau bermain selama 4-5 jam untuk benar-benar memahami apa maksud sebenar game ini sebenarnya.
Selain itu, Kojima turut menambah sedikit info bahawa babak dalam trailer baru yang menunjukkan watak Reedus tenggelam dalam air sudah boleh dimainkan oleh orang dalaman sekarang.

Buat masa kini, tiada lagi tarikh rasmi untuk Death Stranding tetapi Kojima sendiri berkata game misteri ini mungkin akan dikeluarkan pada tahun hadapan sebelum tiba masa Tokyo Olympics 2020.
Death Stranding dibintangi oleh barisan pelakon dari The Walking Dead, Norman Reedus dan pelakon terkenal dengan watak Hannibal Lecter, Mads Mikkelsen serta penampilan khas dari pengarah filem Hollywood, Guillermo del Toro. Death Stranding akan dilancarkan khas untuk PS4.


Berkenalan Dengan Individu Yang Telah Mencipta Sistem Microtransactions Lama Sebelum Kontroversi Perisai Kuda Oblivion

Lihat bagaimana kepayahan dan begitu obsesnya pembangun game dari segi ekonomi dalam memperkenalkan model free-to-play yang sekarang menguasai dunia industri video game.
Pengasas Iron Realms Entertainment, Matt Mihaly yang pernah melancarkan game Multi User Dungeon (MUD) pertamanya iaitu Achaea: Dreams of Divine Lands. Mihaly mendefinisikan beliau sebagai seorang yang berfikiran terbuka dan anti-hardcore. Beliau juga telah menghasilkan beberapa buah game text-based RPG yang menampilkan pemain boleh membina kerajaan, sistem kombat dan beratus-ratus emotes.
Tahun 2019, tiada apa yang menarik mengenai game Achaea dan game terbaru Iron Realms iaitu Starmourn, sebuah game MUD sains fiksyen yang mana ia dipenuhi dengan ciri-ciri yang kompleks untuk 12 orang pemain dari pelbagai bangsa untuk menguasai galaksi.

Tapi pada tahun 1997, bisnes MUD telah bertukar menjadi baik kerana model flat-fee terbaru oleh AOL. Pelanggan tidak lagi perlu menerima bayaran setiap jam yang mana Mihaly pernah membayar sekali untuk mengakses dunia online. Dengan langganan flat-fee sekarang menjadi standard kepada semua.
Menurut Mihaly, pada masa itu Achaea penuh dengan bugs. Demi meningkatkan kualti game-nya, beliau mendapat idea untuk memperkenalkan peringkat awal kepada model free-to-play yang mana mereka menjual ‘credits’ yang boleh dibelanjakan ke dalam permainan untuk meningkatkan skill. Sepanjang masa, pemain akan diminta untuk membeli item dan senjata khas untuk memastikan mereka mempunyai kebolehan yang lebih berbanding pemain lain.

Mihaly memprogramkan dalam kumpulan kecil yang dipenuhi dengan item-item terbaik dan membuat jualan lelongan secara langsung dalam game itu. Jualan lelongan tersebut telah meraih sebanyak $5,000. Beberapa transaksi yang berbeza pernah dilakukan sebelum ini tanpa pengetahuan pembangun game, beliau mengesyaki antara admin MUD dan pemain. Tetapi sekarang semua transaksi dilakukan dalam pengetahuan pembangun game dan Achaea telah mendapat jumlah wang yang diperlukan.
Mihaly memanggil item khas sebagai ‘virtual goods’, tapi revolusi microtransactions akan mengambil beberapa tahun akan datang. Game MMO Asia dan kontroversi perisai kuda dalam game Elder Scrolls Oblivion telah mendedahkan idea tersebut seluruh industri video game pada tahun 2000-an. Dan Achaea juga bertanggungjawab dalam memperkenalkan model dual-currency ke dalam setiap game MUD baru mereka.

Secara dasarnya, dual-currency membenarkan pemain membeli credits dengan wang sebenar dan gunakannya untuk membeli in-game currency dalam tukaran khas. Walaupun syarikat itu tidak lagi mendedahkan jumlah keuntungan mereka, mereka pernah mendapat lebih dari $15 sebulan dari setiap pemain dan dalam satu tahap, $75 sebulan.
Sesetengah pemain berpendapat bahawa game itu adalah pay-to-win kerana item-item mereka mempunyai kelebihan tersendiri dan bukan atas nama kosmetik sahaja, yang mana lebih sukar untuk dijual dalam game text. Mihaly berkata beliau sudah banyak kali mendengar rungutan itu sejak Achaea dilancarkan. Beliau menjelaskan orang yang berpendapatan, tapi mempunyai masa bermain yang sedikit, bertukar dengan orang yang berlawanan situasi.

Sebagai contoh, pemain yang membeli credits dari syarikat, membuat penukaran kepada emas dan perisai dari pembuat perisai, secara tidak langsung ia telah meningkatkan ekonomi tempatan. Ia adalah situasi yang win-win, tapi itu tidak dikira lagi berapa masa yang diambil oleh pemain menyelesaikan PVP.
Mihaly tidak mahu memberikan “butang kemenangan” kepada semua orang. Beliau berkata sesetengah pemain adalah bukan “pelanggan kami”. Mereka yang komited dan bersungguh-sungguh adalah yang mereka sasarkan. Pada lewat 90-an, Achaea telah menjadi objek yang disanjung dalam kalangan pereka game. Raph Koster, ketua pereka game Ultima Online adalah peminat game Achaea.

Pada tahun 2006, Mihaly memulakan syarikat baru, Sparkplay Media, yang mana telah menghasilkan game MMO 3D browser iaitu Runescape. Tapi mereka menghadapi masalah kewangan selepas mereka bergantung sepenuh terhadap microtransactions. Sparkplay melelong game tersebut pada tahun 2010, dan sekarang ia hidup dalam server tertutup.
Sementara Iron Realms, hanya pernah menutup satu game mereka iaitu Midkemia Online dan ia telah diberikan kepada ahli komuniti untuk menguruskannya. Mihaly telah melakukan semua perkara yang dia pernah fikirankan. Ini termasuklah program mentor di mana mentor-mentor menerima peratusan dari pembelian mereka untuk membantu mereka yang baru.

Pada hari ini, Mihaly melihat virtual goods ciptaannya sebagai “anak yang bermasalah”. Beliau sangat kritikal terhadap mobile games dan yang lain-lain mengeksploitasi sistem ini dengan memanggilnya sebagai “compulsion loops”. Malah beliau juga tidak suka game seperti Star Wars Battlefront 2 yang menjual dengan separuh dari kandungannya dikunci di balik sistem pengewangan.
Pada zaman Achaea, syarikat Mihaly melancarkan sistem microtransactions dengan perlahan dan penuh berhati-hati. Kini, semua studio game terjun ke dalam gaung yang sama. Bagaimana perasaan Mihaly tentang legasinya? Beliau membalas dengan ketawa dan berkata “Sememangnya akan ada cabaran dengan persepsi oleh orang awam terhadap perkara ini.”
Sumber: PCgamesn


Tekken 7: Character Pertama Mengejutkan Ramai Fans!

Nampaknya Developer Bandai Namco melakukan kejutan untuk Tekken 7: Fated Retribution kali ini.

Salah satu watak di dalam Street Fighter iaitu Akuma akan menyertai Tekken 7: Fated Retribution.

Kalau dilihat pada reveal character trailer, nampaknya Akuma semacam di dalam misi assassination pembalasan dendam. Pasal apa? Penulis sendiri tak tau, tapi nampak macam marah betul abang Akuma ni.
So, mana fan-fan Tekken 7? Teruja tak bila salah satu watak terbaik Street Fighter memasuki Tekken 7? Kena la bersabar bila game ini keluar nanti.
ADIOS!!


Sony Sahkan Game PS5 Mereka Akan Ada Kenaikan Harga, Mungkin Cecah RM300

Sony telah menyertai beberapa penerbit game sebelum ini yang mengumumkan bakal menaikkan harga untuk game-game AAA keluaran mereka.
Dalam satu post baharu di PlayStation Blog, yang membincangkan lebih lanjut acara PS5 awal pagi tadi, Sony telah mendedahkan yang harga untuk game-game di PS5 keluaran SIE Worldwide Studios adalah dari USD50 hingga USD70.
Senang kata, Sony telah menaikkan harga maksimum untuk game-game mereka kepada USD70, berbeza dengan sebelum ini yang sehingga hanya USD60.
Buat masa ini, game yang akan mengenakan harga USD70 ialah Demon’s Souls, Destruction AllStars, dan Marvel’s Spider-Man: Miles Morales Ultimate Edition, manakala Sackboy A Big Adventure pula USD60, dan versi standard Marvel’s Spider-Man: Miles Morales berharga USD50.
Sebagai perbandingan, harga rasmi untuk pasaran Malaysia bagi game USD60 ialah RM249. Sekiranya harga USD70 mula digunakan, kemungkinan sesebuah game AAA baharu boleh mencecah antara RM290 hingga RM300.
PS5 akan dilancarkan pada 19 November ini di Malaysia.


PS5 Digital Edition Yang Lebih Ringan(?) Akan Mula Dijual Di Jepun Akhir Bulan Ini

Tanpa dihebahkan kepada umum, Sony sebenarnya telah mengeluarkan sebuah model baharu untuk PS5 Digital Edition.
Perbezaan yang terdapat dalam model ini (CFI-1100B) hanyalah dua: pertama, beratnya yang 300g lebih ringan berbanding model asal PS5 Digital Edition (CFI-1000B). Kedua, penambahan satu thumbscrew untuk penegak (vertical stand) PS5, jadi pemain tidak memerlukan pemutar skru atau duit syiling untuk memasangnya.
Lain-lain spesifikasi yang ditawarkan sememangnya tiada perubahan. Maka, timbul persoalan yang cukup misteri: Apakah yang membuatkan ia lebih ringan?
Perubahan ini ditemui oleh PS5sokuhouInfo (via The Verge) di manual rasmi PS5 dalam bahasa Jepun. Menurut akaun Twitter itu lagi, model baharu ini akan berada di pasaran Jepun sekitar akhir bulan Julai ini.


PS5 Akan Bawakan Fungsi Backward Compatibility, Berdasarkan Paten Yang Baru Didaftar Sony Ini

Laporan tentang PlayStation 5 akan menampilkan fungsi backward compatibility sudahpun berlegar sejak sekian lama sebelum ini.

Terbaru, GearNuke telah menemui satu teknologi yang telah dipatenkan oleh pihak Sony Interactive Entertainment America LLC di laman web United States Patent, menunjukkan yang Sony akan membawakan fungsi backward compatibility ke dalam konsol mereka seterusnya.
Apa yang lebih menarik tentang paten ini adalah fungsi tersebut akan boleh memainkan game-game dari PS4, PS3, PS2 dan malah konsol asal PlayStation.
Di bawah adalah deskripsi paten ini yang diletakkan di laman web tersebut (tanpa terjemahan):
Each asset such as a texture called for by legacy software such as a legacy computer game software has a unique identifier associated with it. The unique identifier can be rendered by imposing a hash on the asset, and then the asset stored with its identifier in a data structure. An artist remasters the textures for presentation on a higher resolution display than envisioned in the original software, and stores them back in the data structure with their identifiers. The original software is then played on the higher resolution display, with asset (such as texture) calls being intercepted, identified, and the data structure entered to retrieve the remastered asset having a matching identifier. The remastered asset is then inserted on the fly into the game presentation.
Bagi korang yang tidak tahu apa itu fungsi backward compatibility: ia merupakan fungsi yang membolehkan disk-disk lama — dalam kes ini, game-game PS1, PS2, PS3 dan PS4 — dapat dimainkan di PlayStation 5, tanpa sebarang masalah. Makna kata, kalau korang mempunyai disk-disk original PlayStation dari generasi sebelumnya, korang masukkan sahaja ke dalam PS5 dan ia boleh dimainkan seperti biasa.
Fungsi ini telahpun dibawakan ke dalam Xbox One, dan ia menjadi salah satu poin yang kuat apabila membandingkan antara PS4 dan Xbox One.


Harada Umumkan Bahawa Patch Seterusnya Akan Menyentuh Masalah Input Lag Yang Wujud Bagi Tekken 7

Moga masalah ini dapat diselesaikan segera sebelum ia mempengaruhi komuniti dengan lebih lanjut.

Sejak Tekken 7 diterbitkan, banyak rungutan dari komuniti Tekken mengenai masalah dalam multiplayer dan juga input lag yang dikatakan wujud sebanyak 8 frame. Walaupun nilai ini nampak seperti remeh, ia sebenarnya sangat mempengaruhi setiap gerak langkah pemain terutamanya bagi mereka yang serius dalam arena kompetitif.
Hari ini Katsuhiro Harada, selaku produser siri Tekken telah mengumumkan bahawa patch yang seterusnya akan menyelesaikan masalah input lag bagi PlayStation 4.
https://twitter.com/Harada_TEKKEN/status/882044856511614978?ref_src=twsrc%5Etfw&ref_url=http%3A%2F%2Ftekkengamer.com%2F2017%2F07%2F03%2Fkatsuhiro-harada-says-next-tekken-7-update-will-address-ps4-input-lag%2F
Deretan rungutan melibatkan input lag yang wujud, jurucakap bagi Bandai Namco telah menyatakan bahawa ianya wujud atas sebab daripada faktor perkakasan yang wujud di konsol-konsol.
https://twitter.com/mykeryu/status/882056172525596672?ref_src=twsrc%5Etfw&ref_url=http%3A%2F%2Ftekkengamer.com%2F2017%2F07%2F03%2Fkatsuhiro-harada-says-next-tekken-7-update-will-address-ps4-input-lag%2F
Selepas kami di JomGaming mencuba versi konsol (PS4) dan PC (Steam) bagi Tekken 7, kami dapati pengalaman yang lebih memuaskan di PC dari segi kelancaran mode multiplayer dan tiada masalah input lag.
Persoalannya sekarang, adakah patch yang bakal diterbitkan ini akan menyelesaikan masalah input lag sepenuhnya dan melancarkan lagi sesi multiplayer?
Jika perkara ini tidak diselesaikan dengan segera, kami yakin komuniti Tekken di konsol akan berkubur tidak lama lagi seperti yang berlaku pada Tekken 6 dan Tekken Tag Tournament 2 dahulu.
Kongsikan pendapat korang di ruangan komen.


Trailer E3 PES 2019 Memperkenalkan 11 Skill Baru, Liga Perancis, Aksi 11 Pemain Legenda

Sudah bersedia untuk musim 2019 dalam PES?

Konami baru sahaja mengeluarkan trailer gameplay baharu untuk PES 2019 sempena E3 2018. Video yang berdurasi 2 minit 38 saat itu memaparkan beberapa ciri baru yang bakal dibawakan ke dalam game bola sepak akan datang daripada Konami ini.
11 skill baru telah diperkenalkan iaitu Cross Over Turn, Double Touch, Step On Skill Control, No Look Pass, Interception, Penalty Specialist, GK Penalty Saver, GK High Punt, Rising Shots, Chip Shot Control, dan Dipping Shots.
Kemudian, Konami telah mendedahkan dua lagi liga yang mendapat lesen dalam game ini nanti, iaitu Ligue 1 (Perancis) dan Ligue 2 (Perancis)  Serie A (Itali) — melengkapkan keseluruhan sembilan liga berlesen yang diumumkan sebelum ini.
Ralat: Kami melaporkan sebelum yang terdapat liga Serie A (Itali). Kami tersilap.
Akhir sekali, trailer ini memperlihatkan aksi 11 pemain legenda yang akan ditampilkan ke dalam mode myClub. 11 pemain ini ialah Johan Cruyff, Lothar Matthaus, Paolo Maldini, Ruud Gullit, Pablo Nedved, Roberto Carlos, Cafu, Patrick Viera, Oliver Kahn, Diego Maradona, dan semestinya salah seorang muka hadapan untuk PES 2019, David Beckham.
Saksikan trailer gameplay PES 2019 yang cukup rancak ini di bawah:
https://www.youtube.com/watch?v=SSfko2Ps9oY
PES 2019 akan dilancarkan di PC, PS4 dan Xbox One pada 30 Ogos ini.
JomBaca: 10 Perkara Tentang PES 2019 Setakat Ini – Tarikh Pelancaran, Trailer Dan Ciri-ciri Baru!

PRE-ORDER PRO EVOLUTION SOCCER 2019
Deposit RM50 SAHAJA
FREE exclusive T-SHIRT PES2019 — Pre-order terus ke Facebook YC Games Station (Kuala Lumpur) & Kuppy Station (Terengganu)


Muzik Dan Karakter The Witcher Dihidupkan Para Pemain Dalam Animal Crossing: New Horizons

Bermacam-macam kreativiti yang ditonjolkan para pemain Animal Crossing: New Horizons sejak game ini dilancarkan. Sebelum ini, pemain bikin semula karakter Ellie dari The Last of Us.
Terbaharu, sebilangan pemain Animal Crossing: New Horizons telah mencipta beberapa elemen dari francais The Witcher, sama ada dari siri televisyen Netflix ataupun video game yang dibangunkan CD Projekt Red.
Antara ciptaan mereka yang comel ini ialah lagu ‘Toss a coin to your Witcher’, baju Jaskier, logo Wolf, karakter Geralt, Yennefer dan Ciri, serta tak kurang juga yang melukis fan art The Witcher bertemakan Animal Crossing.
Korang boleh lihat semuanya di bawah:

changed the town tune to "toss a coin to your witcher" HISNIDNID #AnimalCrossing #ACNH #TheWitcher pic.twitter.com/T66WkZzGkr
— 𝔞𝔩𝔢⁷ (@leviscumsIut) March 28, 2020

#AnimalCrossing #ACNH #NintendoSwitch #jaskier #witcher pic.twitter.com/Y5E4WaF1rJ
— Sally (they/them) (@sketchsmack) March 31, 2020

Toss a coin to your Witcher…#AnimalCrossing #ACNH #NintendoSwitch pic.twitter.com/Lha7YipBAP
— 🌱 (@plant_daddi) March 31, 2020

My town flag! @witchergame @Marcin360 #AnimalCrossing #ACNH #NintendoSwitch #Witcher pic.twitter.com/S96W8J1c6M
— Jack Jasra (@JackJasra) March 31, 2020

🎶 Toss a coin to your Witcher 🎵 Oh valley of plenty #NintendoSwitch #AnimalCrossingDesigns #AnimalCrossingNewHorizons #AnimalCrossing #TheWitcher #netflix #yennefer pic.twitter.com/2AcNjjpPSz
— Mo (@mo_krystal) March 30, 2020

Geralt hates portals. 'This is the strangest world yet' #Witcher #AnimalCrossing #ACNH #NintendoSwitch pic.twitter.com/e4whXnQEOa
— Leon Roberts (@LeonJRoberts) March 29, 2020

Custom Witcher 3 inspired Ciri design coming along nicely, now for the bottom half. @witchergame #AnimalCrossing #ACNH #NintendoSwitch pic.twitter.com/tEsZtcBAqW
— Cooper Patton (@zerocooldev) March 29, 2020

Toss a bell to your Witcher, oh spider of plenty! #witchernetflix #witcher #animalcrossing #acnh #thewitcherart #witcherfanart #fanart pic.twitter.com/cF9LeeH8tO
— final girl (@RASillustrate) March 31, 2020
Terima kasih, Comicbook.


Ubisoft Dilaporkan Akan Umum Rainbow Six Siege Mobile Bulan Depan

Rainbow Six Siege versi mobile dilaporkan sudah bersedia untuk didedahkan kepada umum, dan pendedahan itu dilaporkan akan dilakukan pada bulan hadapan.
Perkara ini didedahkan oleh wartawan tersohor, Tom Henderson di Exputer, yang mana beliau secara spesifiknya menyatakan tarikh tepat bilakah ia akan diumumkan, iaitu pada 6 April 2022.
Pada tarikh tersebut, menurut Henderson, Ubisoft dijangka akan memperlihatkan sebuah trailer serta liputan daripada media.
Rainbow Six Siege Mobile dikhabarkan merupakan kolaborasi antara Ubisoft dengan WeGame, studio bawah Tencent.
Menurutnya lagi, seperti kebanyakan game mobile, pelancarannya akan dibuat secara berperingkat mengikut beberapa rantau atau negara terpilih.
Lebih menarik, laporan ini turut mengatakan yang Ubisoft dan Tencent akan bekerjasama dalam beberapa tahun akan datang untuk membawakan lebih banyak game Ubisoft ke pasaran mobile. Antara yang sudah berada dalam pembangunan adalah versi mobile untuk Assassin’s Creed dan The Division.
Mungkinkah 6 April itu nanti merupakan acara khas yang dilaporkan akan diadakan Ubisoft untuk memperlihatkan 20 game baharu mereka?
Apa-apa pun, seperti biasa, anggap saja ini masih dalam status khabar angin selagi ia masih belum diumumkan secara rasmi. Sama-sama kita nantikan pada tarikh 6 April itu sama ada benar Ubisoft akan mengumumkannya ataupun tidak.


9 Game Remastered Daripada Square Enix Yang Diumumkan Di Pentas E3 2019

Banyak game nostalgia yang peminat minta dibawa ke resolusi yang lebih enak di mata dan mengikut perkembangan era yang makin maju ini.
Sebanyak 9 buah game Square Enix (SE) telah merealisasikan impian peminat setelah dibawa kembali dari zaman pixel dan ada juga dibawa masuk secara bundle! Ada tak antara game ini yang korang nak?
1. Final Fantasy 8 (1999)

Untuk meraikan ulangtahun FF8 ke-20, SE telah menaiktaraf game pertama FF yang dilancarkan dengan grafik paling cun pada era 90-an (dibandingkan dengan FF7 yang rupa seperti Minecraft pada tahun 1997) bagi memenuhi citarasa grafik masakini.

Game eksklusif PS1 ini diterbitkan pada tahun 1999, dan kini akan berada di PC, PS4 dan Xbox One pada tahun 2019. Tarikh rasmi masih belum diumumkan.
2. The Last Remnant (2008)

The Last Remnant (ラストレムナント Rasuto Remunanto) adalah game RPG SE yang yang diterbitkan di Xbox 360 pada November 2008 dan PC pada Mac 2009. Versi PS3 diumumkan kemudiannya tetapi tidak menjadi kenyataan. Kini game ini akan mendapat remastered di platform Nintendo Switch mulai 10 Jun 2019 dengan saiz 12 GB.
3. Romancing Saga 3 (1995)

Romancing Saga 3 adalah judul ke-6 di dalam siri francais Saga. Game ini adalah game RPG yang diterbitkan oleh Square Soft untuk Super Famicom di Jepun sahaja. Kini, versi remastered ini membolehkan semua peminat RPG memainkan game ini di platform PS4, PS Vita, Nintendo Switch, PC, Xbox One, iOS dan Android.
4. SaGa Scarlet Grace: Ambitions (2016)
SaGa: Scarlet Grace adalah siri ke-12 di dalam francais siri ini yang dibangunkan oleh SE bersama Studio Reel. Game RPG ini diterbitkan sebagai ulangtahun ke-25 di PS Vita. Kini game ini boleh didapati di Switch.
5. Final Fantasy Crystal Chronicles (2003)

Final Fantasy Crystal Chronicles sebuah RPG dibangunkan oleh The Game Designers Studio dan diterbitkan di GameCube oleh Nintendo pada 2003 di Jepun dan 2004 di Amerika, Eropah dan Australia. Versi remastered akan diterbitkan untuk Switch, PS4, Android dan iOS pada tahun 2019.
6. Koleksi ManaTrilogy

Trilogy Mana ini bukan sekadar dapat memainkan game-game ini dalam versi remastered, tetapi dapat juga mendengar koleksi muzik yang berada dalam game-game ini. Bundle ini akan dikeluarkan pada awal tahun 2020.
7. Final Fantasy Adventures (1991, Mana Trilogy Pertama)
Seiken Densetsu (dalam versi Inggeris The Legend of the Sacred Sword), merupakan judul sulung kepada francais Mana ini. Namun untuk pelancaran di Amerika, siri ini ditukar nama kepada Final Fantasy Adventures dan di Eropah pula sebagai Mystery Quest. Game ini merupakan versi side story kepada francais Final Fantasy yang berada di platform handheld. Game ini diterbitkan di platform GameBoy pada tahun 1991.
8. Secrets of Mana (1993, Mana Trilogy Kedua)
Atas kejayaan siri pertama game ini, siri kedua disahkan untuk hadir sebagai siri tersendiri, di mana bermulanya francais Mana. Game di platform Super NES ini berlatarkan sebuah pokok agung yang memberi nyawa kepada dunia. Versi remastered ini mempunyai mode multiplayer untuk 3 orang.
9. Trials of Mana (1995, Mana Triogy Ketiga)

Lain daripada 2 game terawal yang telah di-bundle-kan sekali dalam trilogi remastered ini, Trials of Mana lebih kepada remake daripada remaster. Versi remastered ini mempunyai multiplayer untuk 2 orang.


CoD:BO3: Dapatkan Loyalty Pack Percuma!

Nampaknya Treyarch telah mengumumkan untuk memberi pek upgrade percuma untuk peminat-peminat setia CoD! Terdapat pelbagai in-game item untuk korang dapatkan segera!

Untuk mendapatkan Loyalty Pack ini, korang perlu:

Mencapai level 10 keatas, level 31 keatas atau Prestiged sebelum 5 November.
Link account gaming korang seperti Steam, PSN atau XBL kepada profile CoD korang.

Jangan lupa baca ni: TitanCall of Destiny: Black Ops 3 Beta
Menurut Treyarch, dengan mendapatkan rank Prestiged di dalam Black Ops 2, Ghosts atau Advanced Warfare akan mendapat camo senjata, retikel dan juga calling card.
Korang boleh link profile CoD korang disini.
Call of Duty: Black Ops 3 akan berada dipasaran mulai 6 November 2015
Jangan lupa baca ni: Bagaimana nak menjadi hebat dalam CoD: Black Ops 3!


Pengalaman Habiskan The Witcher 3 Dari Kacamata Seorang Yang Tak Suka Main Game RPG

Sama ada korang percaya ataupun tidak, aku tak pernah habiskan mana-mana role-playing game (RPG) sebelum ini. Setiap kali aku mulakan game RPG, selepas dua, tiga jam, aku akan terus kata, “okay cukup, game ini bukan untuk aku.”
Mula-Mula Benci, Lama-Lama Sayang
Salah satu sebab yang membuatkan aku tak suka genre ini ialah bagaimana pemain perlu membuat bermacam-macam benda dalam satu-satu masa. Aku cukup malas bila terpaksa berjalan separuh dunia, hanya untuk dapatkan item-item tertentu, atau mengembara ke hujung dunia untuk craft senjata-senjata yang ampuh. Aku bukan seorang gamer yang segigih itu.
Aku lebih gemarkan game yang mempunyai fokus penceritaan yang mendalam, menawarkan gameplay yang lebih relaks. Gameplay yang masih mempunyai aksi-aksi yang mendebarkan, tetapi tidaklah perlu grind macam-macam benda.
Namun aku tetap juga mengambil tahu tentang game-game RPG. Aku tahu yang The Witcher 3: Wild Hunt yang dilancarkan pada tahun 2015 dicanangkan sebagai game RPG terbaik pernah dihasilkan. Sebagai seorang yang hidup dalam dunia gaming ini, terdetik juga di hati ini ingin tahu apa yang menarik sangat The Witcher 3.
Masuk Ke Dunia Witcher

Setelah dipujuk rayu oleh beberapa rakan, terutamanya Adam Soya, aku gagahkan diri juga untuk mainkan game ini. Faktor lain yang mendorong aku juga untuk mula bermain The Witcher 3 ialah latar belakang yang digunakan — yang mana aku juga seorang yang gemarkan sejarah dan latar belakang zaman pertengahan.
Dipendekkan cerita, selepas berpuluh jam mainkan The Witcher 3 sehingga story utamanya tamat, aku rasa menyesal. Menyesal sebab tak mainkan game ini lebih awal. Kenapa selepas 4 tahun game ini dikeluarkan, baru aku terbuka pintu hati untuk mula main?
Bertatih-tatih Main Game RPG

Pada mulanya, aku masih membawa diri aku sebagai seorang yang tidak suka lakukan aktiviti-aktiviti RPG macam yang aku sebutkan di atas. Tapi apa yang membuatkan aku mula menggagahkan diri untuk belajar bagaimana ingin bermain game RPG ini ialah jalan cerita (story) yang ditampilkan ke dalam game ini yang cukup menarik.
Aku mula baca deskripsi-deskripsi dalam game, aku mula bertanyakan persoalan kepada rakan-rakan yang kaki game RPG, aku mula Google dan Youtube. Mungkin kalau nak dibandingkan dengan pemain lain, aku masih lagi mentah dalam genre RPG ini. Mungkin ada teknik-teknik dan terma-terma RPG yang aku masih tak tahu, tapi sekurang-kurangnya aku bukan lagi aku yang dulu, yang pengetahuannya kosong terhadap game-game RPG.
Kita Tak Layak Untuk CDPR

Panjangnya game ini telah membuka mata aku ke satu tahap yang sukar digambarkan. Kandungan yang dibawakan ke dalam The Witcher 3 adalah sangat banyak sehinggakan aku rasa marah kepada CD Projekt Red. Kenapa mereka memberikan sebuah game yang menampilkan jalan cerita yang sepanjang ini? Kita gamer tak layak untuk dapatkan jalan cerita yang begitu panjang seperti ini.
Perkara ini bukan terjadi kepada jalan cerita utamanya sahaja. Tetapi misi-misi sampingan (side quest) juga mempunyai jalan cerita amat panjang jika dibandingkan dengan side quest yang disajikan dalam game-game lain. Setiap jalan cerita itu sungguh panjang, umpama ada cerita dalam cerita dalam cerita.
Hati Diketuk Dua Wanita
Jalan ceritanya dilengkapkan lagi dengan kisah percintaan romantik yang berupaya menggetarkan tulang rusuk kiri. Tak pernah lagi aku main game sambil layan lagu Di Sana Menanti, Di Sini Menunggu.
https://www.youtube.com/watch?v=kUE4Wo5Gbvc
Tapi kadang-kadang, lepas layan lagu Di Sana Menanti, Di Sini Menunggu, aku layan pula lagu Madu Tiga. Yang faham itu, fahamlah, ehem.

Apa-apa pun, pilihan tetap mesti dibuat. #TeamYen.
Satu nasihat yang aku nak berikan ketika bermain cinta dalam game ini. Jangan terlalu tamak dalam menabur kasih, takut-takut yang dikejar tak dapat, yang dikendung berciciran. Hihi.
Gameplay Pelengkap
Aku juga jatuh cinta dengan pertarungan jarak dekat (melee combat) dalam game ini. Memiliki dua jenis pedang — pedang besi & pedang perak; mempunyai abiliti luar biasa seperti semburan api dan telekinetik; sistem kombat yang dibikin dengan bagus; menentang makhluk-makhluk aneh, yang gergasi mahupun yang bersifat mistik — meletakkan The Witcher 3 berada di kelasnya yang tersendiri.
Detik kemuncak bermain game ini apabila aku menemui pedang yang berbentuk berlok seperti keris. Sebagai peminat budaya Alam Melayu, keterujaan semasa menemui pedang ini hanya tuhan saja yang tahu. Sebilah pedang yang persis menggabungkan bentuk keris panjang dan keris sundang.

Satu lagi perkara dalam game ini yang benar-benar mengagumkan aku ialah bagaimana ‘hidupnya’ persekitaran dan latar belakang pada zaman pertengahan. Bandar-bandar, kampung-kampung, gunung-ganang dan pelabuhan-pelabuhan mempunyai satu aura yang seperti membawa kita kembali ke era tersebut. Berjalan-jalan dalam game ini sambil menunggang kuda secara perlahan mampu memberikan satu ketenangan yang tidak mampu diisi oleh game lain.
Tidak dilupakan, babak pertempuran sinematik (cinematic fight scene) yang disajikan dalam game ini sangat indah. Kesemua koreografi pertempuran yang dibikin sangat cantik, dan di bawah ini ialah antara kegemaran aku.

Fasa Seterusnya
Berbalik kepada jalan cerita utamanya, ya ia memang menarik, tapi tidaklah aku letakkan setaraf dengan game-game story-driven kegemaran aku lain seperti Red Dead Redemption 2, The Last of Us atau Life is Strange. Walau bagaimanapun, jalan cerita The Witcher 3 tetap mampu membuatkan aku tertarik untuk belajar dan habiskan sebuah game RPG.
Kalau nak bercerita tentang apa lagi yang menarik tentang game ini, satu artikel memang tak cukup. Sekarang ini, masa untuk aku habiskan banyak lagi side ques yang ada, DLC Hearts of Stone dan Blood & Wine.
Aku mungkin tertinggal bas dan terlewat 4 tahun mainkan The Witcher 3, tapi better late than never, ya tak?

Kalau patah sayap rajawali, bertongkat jua kanda ke mari. pic.twitter.com/cwgtIXIFfc
— Ahmad Faiz (@faiztobeng) July 27, 2019


Just Cause 4: Lebih Kenderaan, Lebih Letupan, Lebih Grappling Hook, Lebih Hollywood!

Seronoklah Rico nak menggila dalam Just Cause 4 nanti!

Square Enix telah mengumumkan gameplay trailer bagi Just Cause 4 serta penambahbaikan yang dibawa selepas Just Cause 3 dulu.
https://www.youtube.com/watch?v=JFGYy72viKo
Antara penambahbaikan tersebut adalah:

AI musuh yang lebih baik
Draw distance lihat lebih jauh merentasi map
Kesan cuaca yang lebih ganas
Simulasi kemusnahan dan fizik yang lebih mantap
Kenderaan yang BANYAK untuk dipandu dan dimusnahkan
Map baru – Solis, sebuah negara yang paling besar pernah dibina Avalanche Studios
Sistem grappling hook yang lebih pelbagai dan mesra pengguna
Game engine baru,

Just Cause 4 akan dilancarkan pada 4 Disember 2018 bagi platform PC, PS4 dan Xbox One.


Teaser Trailer Terbaru Battlefield 1: Bawa Handgun Ke Pertempuran Di Udara!

Memenangi pertempuran udara dengan hanya menggunakan handgun? Ya, hanya di Battlefield 1!

Melalui game yang menggunakan tema Perang Dunia Pertama, DICE sering mengingatkan kita tentang bagaimana Battlefield 1 bakal membawakan senjata-senjata melee ke pertempuran melawan senjata api. Terkini, dalam teaser trailer terbaru untuk map Multiplayer, Empire’s Edge, mereka telah memperkenalkan tentang bagaimana game ini akan membawakan handgun ke pertempuran di udara pula!
Jom saksikan teaser trailer ini yang dimuat naik semula oleh Youtuber Punish:

Bermula awal pagi nanti, DICE akan melakukan livestream pada setiap hari selama 10 hari sehingga game ini dilancarkan – memperlihatkan pelbagai gameplay dari single-player dan multiplayer.
Battlefield 1 akan dilancarkan sepenuhnya pada 21 Oktober ini di PC, PS4 dan Xbox One.


Suka Duka Beta: Resident Evil 7 Demo: Beginning Hour

Resident Evil 7 kini kembali dengan demo Beginning Hour yang amat mengerikan. Kami telah mencubanya. Beranikah anda?
Kalau tak berani, takpe! Kitorang kan ada! Perbezaan kali ini adalah Resident Evil 7 (RE7) telah kembali ke genre ‘horror-survival” seperti game pertama RE, dalam First-Person mode. Demo yang sebesar 2.7 GB ini boleh di dapatkan di PS Store untuk mereka yang mempunyai membership PS+ yang aktif.
Demo ini merupakan kesinambungan demo “Kitchen VR” yang dikeluarkan pada E3 2015. Siapa sangka demo itu menjadi demo RE7 ini tetapi, content demo ini tidak akan berada di dalam game RE7 apabila dilancarkan nanti.
Ramai yang membandingkan demo ini dengan P.T (Demo Silent Hill) yang telah dibatalkan. Kita juga sendiri tahu yang francais RE adalah lebih kepada Zombi daripada elemen supernatural Cik Pon yang menakutkan di dalam Silent Hill / P.T. Namun terdapat juga visual-visual halusinasi yang seram seperti kehadiran lembaga berdiri di tangga dan kemudiannya hilang di dalam demo RE7 ini.
Cak! Ok bai! Source
Demo ini bermula dengan sedutan klip video tape, tangan korang terikat di dalam bilik yang berlumuran darah di lantai dan seorang lelaki cuba memotong tali tersebut cuba melepaskan korang, seminit selepas itu baru lah masuk intro. Kini anda ‘bangun semula’ di bilik yang sama tetapi di timeline/dimensi yang berbeza, menghadap TV yang berstatik tanpa reception yang bagus. Objektif demo ini adalah untuk anda mencari jalan untuk keluar dari rumah ini. Dengan tabahnya hati, Akak Akirien meneruskan perjalanan heroic ini untuk keluar daripada rumah ini secepat mungkin secara selamat… kalau boleh.
Terdapat beberapa benda yang berinteraktif di dalam demo ini. Ada yang boleh diguna dan ada juga… kita tak tahu apakah motif nya. Ada juga ‘collectible’ yang boleh disimpan di dalam inventory tetapi tidak mempunyai apa-apa kegunaan, antara nya adalah jari ini.
Bukan jari hantu.
Antara interaktif kita boleh lihat di awal demo ini adalah piano yang terhentam tutup sendiri, pintu bertutup sendiri. Padahal kita sorang je dalam rumah tu, eh ye ke? Ada sebuah pendiang, piano meja dan kotak fuse yang mempunyai satu fuse yang hilang di dalam bilik ini. Kemungkinan fuse yang tercicir itu punca rumah in gelap dan suram sangat. Terdapat sebuah “video-tape player” di atas TV di dalam bilik tersebut maka, tercabarlah anda untuk mencari video untuk dimainkan.

Setelah keluar dari bilik tersebut, anda akan berjalan di sebuah koridor di mana ada sebuah tangga ke atas dan dapur di belah kiri anda. Ada sebuah pintu di kanan dan tidak mempunyai apa apa interaksi. Kita boleh perhatikan ada beberapa frame gambar di koridor itu.
Rupa tingkat atas
Berjalan menaiki tangga ke bilik atas itu, terdapat patung-patung mannequin dan kotak kotak. Terdapat sebuah suis yang menunjukkan “Stairs” tetapi tidak menghasilkan apa-apa aksi apabila di tekan. Ada kala terdengar seperti ada orang berjalan di tingkat bawah. Kotak-kotak itu juga membuat bunyi yang kurang menyenangkan kalau korang terlanggar dan boleh disenyapkan balik kalau korang saja langgar lagi sekali. Time nak turun tangga tu balik memang cuak lah, mana tau ada dah orang tunggu nak buat surprise ke apa.
Setelah turun dan memasuki di dalam dapur tersebut anda akan lihat makanan yang dah berkulat dan mereput kebusukan. Laci-laci dan pintu almari boleh dibuka dan ditutup. Rajin rajin la membuka dan mencari collectibles kalau ada. Yang hairan ada gagak mereput di dalam microwave. Ini menimbulkan spekulasi… Keluarga ni tak cukup makanan ke?
Apabila berjalan lagi kebelakang dapur, terdapat sebuah almari yang berkunci dengan rantai besi. Bertentangan almari itu pula merupakan sebuah pintu, sambil berjalan ke arah pintu itu, potongan daging lembu yang besar sudah busuk bergelimpangan di atas lantai. Baru je tadi ingat family tadi tak cukup makan.
Terdapat sebuah “bolt cutter” tercucuk di daging tersebut yang boleh diambil dan diguna. Apabila anda cuba membuka pintu tersebut ia akan berkata “You need a key to get out” Okay! I want to go out! teriak ku di dalam hati. So kita dah tahu mana nak keluar tapi masih kena cari jalan untuk membuka pintu tadi.
Dengan menggunakan bolt cutter tadi, kita berjaya membuka almari yang dirantai tersebut. Di dalam almari itu ada sebuah ‘video-tape’. Hah, apa lagi, jom la kita balik ke bilik TV tadi and tengok.

Masa nak jalan balik ke bilik yang asal, terdengar macam ada orang dalam bilik tu. Mengucap akak nak buka pintu tersebut. Tap X sekali untuk membuka sikit, dan tap X lagi sekali untuk membuka terus. Huah, terus ku terjah masuk dan memandang TV tersebut. Oh, bunyi statik TV tu rupanya, pujuk hati ku.
Apa bila memasukkan pita ke dalam player tu, kita dapat melihat situasi dari pandangan Clancy, camera man bersama dua rakan lain, si produser Andre dan rakan sekerjanya sebagai hos, Pete, di luar rumah tersebut. Mereka memecah masuk rumah tersebut dari pintu dapur tadi. Kini kita akan bermain dan control sebagai Clancy, abam camera man itu memasuki rumah tersebut. Visual disini juga sama seperti intro game ini bila dimulakan.
Mengikut cerita Andre, rumah itu kosong sejak kejadian misteri 3 tahun lalu dimana seluruh keluarga The Bakers, Jack, Marguarite dan anaknya Lucas Baker hilang. Setelah berjalan memasuki dapur, rakan sekerjanya hilang. Meninggalkan Clancy dan Pete tertanya tanya di manakah hilang Andre ni dan berjalan memasuki bilik asal TV tadi.
Di dalam bilik tersebut, Pete menarik sebuah tangkai di dalam pendiang dan membuka sebuah laluan rahsia di belah bawah panel dinding itu. Baru tau boleh crouch dengan menekan R3. Setelah memasuki bilik tersebut ada sebuah tangga untuk turun ke bilik bawah tanah. Disitu terjumpa member kita tadi di dalam keadaan macam ni.
Selepas itu kita kembali ke dimensi realiti balik. Kalau korang masuk bilik rahsia tadi korang akan jumpa kunci pintu dapur belakang tadi.
Haaa, tapi kisah ini tidak berhenti di sini. Ada beberapa ending berlainan sebelum keluar dengan selamat. Menemui kunci tersebut tidak menjamin keselamatan anda.
Dah berjaya membuka pintu dapur, I can see the light!
Anda perlu bermain beberapa kali dengan cara jalan berbaza dan save game anda di point-point tertentu untuk mendapatkan ending yang berlainan. Ingin mengetahui ending pertama kali Akak Akirien main? Saksikan video ini.

Waktu untuk menghabiskan demo ini dalam masa 20 hingga ke 40 minit, mengikut banyak mana korang suka mengusha details dalam demo ini. Beberapa ‘secret’ item boleh dijumpa kalau rajin mencari ‘clue-clue- di setiap ceruk.
Apa macam? Cukup seram tak? Jangan lupa untuk bagitau kitorang balik dengan ekspedisi dan pilihan anda di ruangan komen!
Spoilers alert!

Tahukah anda suis di bilik atas boleh membuka sebuah attic? Anda hanya perlu mencari fuse yang hilang itu dan meletakkan ia kembali di tempat asal untuk mengaktifkan suis tersebut. Di dalam attic itu akan ada sebuah telefon. Kalau korang masuk dan menjawab telefon itu dan keluar balik 3 kali dengan dialog berbeza korang akan mendapat ending yang berlainan.
Korang juga boleh mendapat sebuah ‘axe’ dan menggunakan, menghayun memecahkan kotak kotak tetapi so far tiada siapa lagi tahu apakah kegunaan sebenar axe tersebut. Mungkin ini menunjukkan cara menggunakan weapon di game yang akan dilancarkan Januari nanti.


Video Cinematic Battlefield 1 Ini Akan Buat Anda Tidak Percaya Ia Dirakam Dari Sebuah Video Game

Video cinematik ini terlalu menakjubkan untuk dipercayai ia dirakam dari Battlefield 1 – sebuah video game bertemakan Perang Dunia Pertama yang akan keluar pada Oktober ini.

Sekiranya anda adalah seorang peminat video-video cinematic, terutamanya yang berkisar dalam francais Battlefield, pastinya editor/pengarah/Youtuber TwoScotsMen tidak asing lagi dalam minda anda. Beliau yang terkenal dengan video-video cinematic masterpiece seperti Battlefield 4 Through My Eyes – Cinematic Movie – kini kembali lagi dengan video cinematic Battlefield 1 pertama beliau.
Tidak perlu bercakap panjang, lihat saja video di bawah untuk menyaksikan mengapa beliau adalah antara editor video terbaik yang pernah kami saksikan:

Footage tersebut telah dirakam dari Closed Alpha Battlefield 1. Open Beta akan dimulakan pada 31 Ogos ini.
Game penuh Battlefield 1 akan dilancarkan pada 21 Oktober 2016 di PC, PS4 dan Xbox One.
JomBaca: Battlefield 1 Premium Pass Didedahkan, DLC Tentera Perancis Dan Rusia Diumumkan!


Peminat Membina Diorama LEGO Menakjubkan Diinspirasikan Oleh The Last Of Us

Seorang peminat The Last of Us dan juga peminat LEGO, Tim Schwalfenberg membina diorama LEGO dengan menggunakan kira-kira 20,000 batu bata LEGO.

Menurut Tim, dia mengambil masa selama sebulan untuk membina diorama ini. Berkeluasan 100cm x 60 cm, ianya merupakan diorama terbesar pernah dibina oleh beliau.
Tim bukan sahaja berjaya menangkap landskap dan atmosfera post-apocalyptic The Last of Us malah dia membina setiap diorama LEGO ini dengan meletakkan setiap perincian halus seperti apa yang anda nampak semasa bermain game ini.
The Last of Us ialah game berkisarkan seorang anti-hero, Joel merentas Amerika Syarikat bersama seorang gadis, Ellie pada zaman post-apocalyptic apabila sejenis kulat menukarkan manusia menjadi raksasa ala-ala zombie.

Untuk melihat diorama LEGO The Last of Us ini secara lebih dekat, layari laman Flickr Tim Schwalfenberg.


Netflix Umum Tarikh Mula Tayangan Resident Evil: Infinite Darkness, Saksikan Trailer Penuh

Setelah kali pertama mengumumkannya pada September 2020 melalui satu teaser trailer pendek, Netflix akhirnya telah mendedahkan tarikh mula tayangan Resident Evil: Infinite Darkness.
Melalui kerjasama bersama Capcom, Resident Evil: Infinite Darkness akan dilancarkan ke platform penstriman itu pada 8 Julai 2021.
Trailer penuh berdurasi 2:23 minit juga telah diperlihatkan, memaparkan beberapa cabaran yang bakal dihadapi oleh Leon dan Claire, termasuk babak di medan peperangan, serangan zombi dan seorang pemerintah zalim yang dipenuhi dengan misteri.


Agony, Game Puzzle Dalam Dunia Puaka Yang Berlumuran Darah!

Jom layan dalam gameplay sepanjang 8 minit ini!

Pada Mei lepas, kami telah membuat liputan mengenai Agony, sebuah game yang bergenre first person survival horror. Objektif Agony ialah menyelamatkan diri dari dunia durjana ini dan elakkan diri daripada tertangkap dengan pelbagai cara seperti mengawal NPC dan juga puaka-puaka picisan.
Dalam gameplay terbaru ini, kita dapat lihat apabila enjin grafik seperti Unreal 4 digunakan dengan kreatif membayangkan dunia yang seperti dalam usus manusia dan terowong-terowong yang dibina menggunakan gusi dan gigi.
Sememangnya sesuatu yang tidak mengejutkan memandangkan studio Madmind ini terdiri daripada developer veteran yang pernah menyumbang hasil kerja dalam siri-siri seperti The Witcher 3, The Division dan Enemy Front. Ia kini sedang dibangunkan di PC, PlayStation 4 dan Xbox One.
Sememangnya kami tidak sabar untuk mencuba Agony apabila ia diterbitkan nanti!


PS5 Akan Dilancarkan Pada Akhir Tahun 2019, Tapi Dengan Satu Syarat Ini, Kata Penganalisis Jepun

Setahun lagi sebelum konsol generasi seterusnya?

November ini, umur PS4 bakal mencecah kepada 5 tahun. Pastinya, cakap-cakap bilakah konsol generasi seterusnya, iaitu PS5 akan dilancarkan sudah semakin hangat diperkatatakan.
Terbaru, penganalisis Hideki Yasuda dari Ace Economic Research Institute, firma kajian dari Jepun, telah menyatakan yang mereka di Ace pada waktu ini percaya yang PS5 akan keluar pada penghujung tahun 2019.
Walau bagaimanapun, pelancaran pada waktu itu hanya akan dapat dilaksanakan dengan satu syarat: syarikat Sony dapat dibekalkan dengan kapasitor seramik monolitik (monolithic ceramic capacitors) bagi mengilangkan konsol yang cukup agar dapat diedarkan kepada penjual seluruh dunia.
Menurut laporan itu lagi, kapasitor seramik monolitik adalah dalam keadaan yang tidak mencukupi pada waktu ini kerana ia merupakan alatan yang meluas digunakan dalam industri teknologi kini, antaranya ia mula digunakan untuk kereta dan telefon pintar yang menggunakan perkhidmatan 5G. Apatah lagi, sekiranya Sony ingin melancarkannya pada akhir 2019, ia pastinya memerlukan jumlah yang banyak untuk membekalkannya secara serentak ke seluruh dunia.
Maka, sekiranya kerisauan alatan yang tidak mencukupi ini menjadi kenyataan, Yasuda menyatakan yang kemungkinan pelancaran PS5 akan ditangguh ke waktu yang lebih terkemudian daripada akhir 2019.
Sebelum ini, terdapat juga laporan lain yang mengatakan PS5 akan dilancarkan pada tahun 2019, dan ia dikhabarkan bakal tampil dengan fungsi backward compatibility untuk PS4 Pro.
Sumber: Ace (via DualShockers)


Fairy Fencer F: Advent Dark Force: Versi Bahasa Inggeris Bakal Menemui Korang Julai Ini!

Game dari Idea Factory & Compile Heart untuk korang kipas-susah-mati!

Publisher, Idea Factory International, telahpun mengumumkan game versi Bahasa Inggeris Fairy Fencer F: Advent Dark Force bakal release pada 26 Julai 2016 di Amerika Utara (region R1) dan 29 Julai 2016 di Eropah (region R2).
Jom layan opening movie game ni yang baru saja di-release Idea Factory International!

Fairy Fencer F: Advent Dark Force menceritakan satu kisah pada masa yang lampau, di mana peperangan telah berlaku di antara Vile God dan Goddess. Kedua-dua pihak adalah sama kuat dan peperangan antara kedua-dua pihak adalah amat sengit.

Disebabkan masing-masing mempunyai kekuatan yang sama, mereka menggunakan satu senjata yang sangat special yang mempunyai kuasa daripada fairies atau pari-pari. Dengan menggunakan kuasa dari pari-pari ini, setiap dewa-dewi telah diperangkap di dalam alam yang lain. Senjata special yang digunakan Vile God dan Goddess ini dipanggil Furies dan mereka yang menggunakan senjata ini dikenali sebagai Fencers.
Masa pun berlalu dengan cepat… Ura-ura mengatakan bahawa Furies adalah satu senjata yang hebat dan sesiapa yang dapat mengumpul kesemua Furies ini boleh meminta satu permintaan dan akan dikabulkan! Disebabkan hal ini, ramai Fencers yang berlawan sesama sendiri untuk mendapatkan kesemua Furies yang ada.

Lalu muncul lah protagonist kita, Fang, seorang jejaka muda yang tiba-tiba saja jadi seorang Fencer dan telah menyelamatkan sorang gadis yang bernama Tiara. Ironinya, Tiara juga adalah seorang Fencer. Semenjak hari itu, Fang mendapati dirinya memainkan peranan yang penting dalam peperangan di antara Vile God dan Goddess ini.

Game ini memaparkan 3 cerita dan jalan cerita untuk korang main, iaitu Goddess Story, Vile God Story dan Evil Goddess story, di mana kawan jadi lawan, lawan jadi kawan dan berdasarkan pilihan anda, pelbagai endings dapat di-unlock!
Korang boleh memilih untuk bermain Easy, Normal atau Hard mode. Kalau korang rasa susah atau senang sangat lepas pilih, korang boleh je tukar ke mode lain bila-bila masa korang nak. Korang juga bakal mempunyai enam party members ketika battle. Syiok!

Senjata korang boleh juga di-customize dengan menggabungkan senjata korang dengan pari-pari. Fencers korang boleh di-power-up dengan menggunakan kuasa pari-pari untuk bertukar atau dipanggil fairize, ketika sedang bertarung!
Fairy Fencer F: Advent Dark Force bakal menemui korang di platform PS4 sahaja.


Filem Gran Turismo Akan Ke Pawagam Ogos 2023, Ini Sinopsisnya

Bulan lalu, kita telah mendengar tentang filem Gran Turismo yang sedang dibikin oleh Sony. Terkini, kita telah mendapat beberapa butiran tambahan.
Filem Gran Turismo dijadualkan akan mula ditayangkan di pawagam pada 11 Ogos 2023, lapor Deadline.
Deadline turut melaporkan sinopsisnya, iaitu: “Berdasarkan kisah benar, filem ini merupakan kisah impian menjadi kenyataan daripada seorang pemain remaja Gran Turismo yang mana kemahiran gamingnya memenangi beberapa siri kejohanan Nissan sehingga menjadi pemandu kereta lumba profesional sebenar.”
Daripada sinopsis ini, kita dapati bahawa filem ini menceritakan kisah benar salah seorang pemain yang pernah menyertai GT Academy — sebuah pertandingan yang dianjurkan Sony, ditaja oleh Nissan, berlumba dalam siri game Gran Turismo untuk menjadi pelumba sebenar.
Seperti yang dilaporkan sebelum ini, Neill Blomkamp dikatakan akan mengarah filem ini. Antara filem yang pernah beliau arahkan sebelum ini ialah District 9, Elysium, Chappie dan Demonic.


The Last Night – Senireka Game 2D Pixel Hasilkan Keindahan Naratif Tersendiri!

Pada tahun 2014, Tim dan Adrien Soret telah menerbitkan playable teaser The Last Night – sebuah pixel art game!

The Last Night yang menampilkan gaya dan elemen dari filem-filem cyberpunk sci-fi seperti Blade Runner ini menampilkan gameplay 2D cyberpunk open-world dengan 4 daerah untuk diterokai.
Game The Last Night akan hadir ke platform Xbox One dan PC pada tahun depan.


Bungie Telah Melanjutkan Fasa Beta Destiny 2!

Masa tambahan untuk korang semua.

Bungie telah pun mengumumkan bahawa sesi beta Destiny 2 telah dilanjutkan sehingga 26 Julai, 9am pada waktu Malaysia untuk beberapa ujian lanjut.
Sesi beta bagi Destiny 2 telah pun bermula pada 21 Julai yang lepas dan pemain berpeluang untuk mencuba misi pembukaan ‘Homecoming’ serta mode Countdown di map Endless Vale.
Destiny 2 akan diterbitkan pada 6 September untuk PS4 dan Xbox One manakala 24 Oktober untuk PC.

The Destiny 2 Open Beta has been extended through Tuesday 7/25 for additional service testing. Expected completion is 6 PM PDT.
— Bungie Help (@BungieHelp) July 23, 2017


Penulis The Witcher Tuntut Royalti USD16 Juta Daripada CD Projekt Red – Kalau Tak, Kena Saman!

Bila The Witcher dah popular, best-selling – baru tahu gaming ni menguntungkan. Kelabu mata lah jadinya!

Andrzej Sapkowski, penulis siri novel The Witcher sedang menuntut wang royalti bernilai USD16.11 juta daripada CD Projekt Red (CDPR) yang membangunkan siri video game The Witcher. Tuntutan ini dibuat di pasaran saham Poland di mana saham CDPR diniagakan di pasaran terbuka.
Siri video game The Witcher yang diinspirasikan daripada siri novel karya Sapkowski – mendapatkan lesen bagi membangunkan video game The Witcher yang ditrbitkan pada tahun 2007. Pendek cerita, game tersebut menemui kejayaan dan mempopularkan Geralt of Rivia sebagai hero dunia fantasi.

Sapkowski telah mendedahkan di dalam satu temuramah bahawa beliau telah menjual keseluruhan hak katalog Witcher kepada CDPR pada harga tetap (lumpsum) USD9,500 dan menyesali keputusannya untuk tidak menerima tawaran CDPR untuk dibayar mengikut potongan keuntungan jualan.
“Saya kurang bijak kerana menjual keseluruhan hak tersebut. Mereka (CDPR) menawarkan peratusan keuntungan. Saya berkata, ‘Tidak, takkan ada keuntungan langsung – bayar semuanya sekarang!’ Saya biarkan sahaja mereka kerana tidak percaya mereka akan berjaya. Siapa pun tak kan menjangka mereka akan berjaya. Saya tidak menjangkakannya.”

Sekarang, selepas segala fenomena dibawa francais game tersebut terutamanya The Witcher 3 yang menemui kejayaan luar biasa, peguam Sapkowski di dalam tuntutan mereka menuntut 6% daripada keseluruhan keuntungan yang diperolehi video game tersebut – sejumlah USD16.11 juta. Fuh!
Di dalam surat tuntutan yang sama, peguam Sapkowski mendakwa perjanjian antara CDPR dan Sapkowski hanya tertakluk bagi video game The Witcher yang pertama. Sebarang pengedaran game-game lain di dalam francais tersebut termasuk expansion, add-on dan sebagainya adalah salah dari segi undang-undang.

CDPR juga telah mengeluarkan kenyataan balas terhadap tuntutan Sapkowski.
Senang cerita, CDPR berkata segala tuntutan dari pihak Sapkowski itu adalah tidak berasas sama sekali. CDPR telah mendapatkan hak ke atas francais The Witcher secara sah dan mengikut undang-undang, bagi pembikinan francais video game tersebut. Sebarang bentuk bayaran sudahpun dijelaskan sepenuhnya.
Melihatkan kontroversi ini, masa depan francais video The Witcher kelihatan tergantung. Mungkin The Witcher 3: The Wild Hunt dan DLC-DLCnya adalah karya terakhir CDPR berkaitan sir novel tersebut.
Apa pendapat korang? Adakah Sapkowski berhak di dalam tuntutannya itu? Patut ke CDPR membayar saja Sapkowski, atau mengikut perjanjian yang dipersetujui sebelum ini?


Soundtrack Kingdom Hearts III Mendapat Sentuhan Muzik Utada Hikaru

Can You Keep A Secret?

Perkara ini telah disahkan oleh bapa Utada Hikaru selaku pengurus beliau melalui laman Twitter baru-baru ini. Utada sebelum ini sudah pun memberi sentuhan muzikal beliau melalui Kingdom Hearts dan Kingdom Hearts II melalui lagu “Simple and Clean” dan “Sanctuary”.
Pastinya peminat-peminat siri Kingdom Hearts akan menerima berita ini dengan hati gembira. Sementara itu, jom layan persembahan live lagu “Simple and Clean” dari Utada Hikaru.


Battlefield Baru Dan Anthem Akan Boleh Dimainkan Di EA Play Pada Jun Nanti

EA Play akan kembali menggegar!

Electronic Arts telah mengeluarkan satu kenyataan baru, mendedahkan info lanjut tentang EA Play 2018. EA Play merupakan acara E3 untuk penerbit game itu. Seperti juga tahun lepas, tahun ini mereka juga akan mengadakan EA Play di lokasi berbeza serta sedikit lebih awal berbanding E3.
Namun, semua itu tidaklah terlalu penting kerana apa yang paling menarik adalah game Battlefield baru dan Anthem akan boleh dimainkan pada acara yang akan berlangsung dari 9 hingga 11 Jun itu nanti.
Selain dua game yang sangat dinantikan ini, seperti biasa EA akan menampilkan juga game-game sukan daripada EA Sports dan beberapa kejutan untuk The Sims 4.
Apa yang boleh kita dapati daripada pengumuman ini sebenarnya? Bermakna, judul dan mungkin info lanjut tentang Battlefield baru pastinya akan kita ketahui sebelum bulan Jun ini, memandangkan mereka akan memberikan pemain untuk mencubanya di EA Play.
Dan berkemungkinan besar, EA dan DICE akan mengadakan sebuah acara khas hanya untuk memperkenalkan Battlefield baru tersebut kepada para pemain – sama seperti yang mereka lakukan untuk Battlefield 1 pada Mei 2016 lalu.

Apa agaknya tema yang bakal dibawakan ke dalam Battlefield pada tahun ini? Semakin tidak sabar kita menantikannya!


Nvidia Kata Kekurangan GPU Akan Berterusan Sehingga Hujung Tahun

Dalam laporan kewangan terbaharu Nvidia kepada para pelaburnya, syarikat itu telah berkongsikan perkembangan terbaharu mengenai kekurangan stok GPU yang melanda sejak lebih setahun ini.
Nvidia telah mendedahkan bahawa kekurangan stok akan berterusan sekurang-kurangnya sehingga hujung tahun ini.
“Jumlah permintaan kekal kukuh dan terus mengatasi bekalan, dalam masa sama inventori kami terus kekal berkurangan,” kata CFO Nvidia, Colette Kress dalam satu kenyataan. “Kami menjangkakan permintaan akan terus mengatasi bekalan sepanjang tahun ini. Kami yakin kami akan mempunyai bekalan mencukupi untuk menyokong perkembangan berterusan melepasi suku pertama tahun.”
Ini kemungkinan besar akan turut memberikan kesan kepada produksi Nintendo Switch Pro yang dikhabarkan akan menggunakan cip dari Nvidia.
Produksi GPU, PS5, Xbox Series dan kebanyakan barangan elektronik lain terkesan teruk dengan kekurangan semikonduktor yang berpunca daripada penutupan banyak kilang di Asia disebabkan pandemik global.


Koleksi Game Percuma PlayStation Plus Untuk Disember 2019

Sama ada kita sedar ataupun tidak, kita telahpun sampai ke bulan terakhir untuk tahun 2019. Jadi, apakah game percuma yang bakal diberikan Sony pada bulan ini?
PlayStation Asia telah mengumumkan senarai game percuma yang akan diberikan dalam langganan PlayStation Plus untuk pasaran Asia (R3) bagi bulan Disember 2019. Ianya adalah seperti berikut, yang akan boleh diambil dari 4 Disember hingga 7 Januari:

Titanfall 2
Monster Energy Supercross

Bagi korang yang masih belum ambil game-game percuma untuk bulan November 2019, korang masih ada masa sehingga 3 Disember ini.


Ketagihan Kepada Video Game Kini Adalah Penyakit Yang Diiktiraf Oleh WHO

Jangan sampai jadi penyakit.
Gambar hiasan.
Bermula semalam, Pertubuhan Kesihatan Dunia (World Health Organisation – WHO) secara rasminya telah mengiktiraf ketagihan kepada video game adalah satu gangguan terhadap tingkah laku (Disorders due to addictive behaviours).
Dalam draft International Classification of Diseases (ICD) (via TheJournal.ie) terbaru yang dikeluarkan, WHO telah menyenaraikan ‘gaming disorder’. Draft tersebut menyatakan yang penyakit ini merupakan mereka yang mengalami kesusahan mengawal tingkah laku dalam gaming dan memberikannya keutamaan terhadap seluruh kehidupannya. Ia juga termasuklah kepada mereka meneruskan atau meningkatkan sesi gaming walaupun dia tahu yang ia mempunyai akibat yang negatif.
Bentuk tingkah laku ini seterusnya akan memberi kesan kepada peribadi, keluarga, sosial, pendidikan, pekerjaan atau bahagian-bahagian penting yang lain.
Di bawah adalah deskripsi penuh yang dikeluarkan oleh WHO tentang ‘gaming disorder’ ini (tanpa terjemahan):
Gaming disorder is characterized by a pattern of persistent or recurrent gaming behaviour (‘digital gaming’ or ‘video-gaming’), which may be online (i.e., over the internet) or offline, manifested by: 1) impaired control over gaming (e.g., onset, frequency, intensity, duration, termination, context); 2) increasing priority given to gaming to the extent that gaming takes precedence over other life interests and daily activities; and 3) continuation or escalation of gaming despite the occurrence of negative consequences. The behaviour pattern is of sufficient severity to result in significant impairment in personal, family, social, educational, occupational or other important areas of functioning. The pattern of gaming behaviour may be continuous or episodic and recurrent. The gaming behaviour and other features are normally evident over a period of at least 12 months in order for a diagnosis to be assigned, although the required duration may be shortened if all diagnostic requirements are met and symptoms are severe.
Jadi, kepada geng-geng gamers di luar sana, pastikan korang mengimbangkan segala aspek dalam kehidupan bagi memastikan korang adalah gamers yang bertanggungjawab. Jangan sampai ia mengganggu peribadi dan orang di sekeliling korang sehingga memberikan gangguan yang tidak diingini.
Selamat ber-gaming!


Video Gameplay Red Dead Redemption 2 Akan Dikeluarkan Pada Malam Ini, Umum Rockstar

Akhirnya, gameplay yang kita semua nantikan.

Red Dead Redemption 2 merupakan antara game yang paling dinantikan gamers pada tahun ini. Walaupun ia bakal dilancarkan pada Oktober ini, iaitu kira-kira dua bulan lagi, sehingga kini kita masih belum dapat melihat gameplay untuk game ini. Rockstar sebelum ini hanya memaparkan trailer-trailer sinematik sahaja.
Terbaru, Rockstar telah mengumumkan sesuatu yang kita semua sudah lama nantikan. Video gameplay Red Dead Redemption 2 akan diperlihatkan kepada umum pada malam ini, 9 Ogos, 11 malam (waktu Malaysia).
Korang boleh tonton video gameplay ini di YouTube, Facebook dan Twitch Rockstar Games.

Red Dead Redemption 2
Official Gameplay Video
Thursday, August 9th 11AM ET https://t.co/BWSRbl4T7A pic.twitter.com/jF8q5CcWzD
— Rockstar Games (@RockstarGames) August 8, 2018
Red Dead Redemption 2 akan dilancarkan pada 26 Oktober ini untuk PS4 dan Xbox One.


Dead Space Remake: Tonton 18 Minit Gameplay Trailer Terbaru

Gameplay trailer Dead Space Remake berdurasi 18 minit terbaharu memaparkan bab pertama dalam pengembaraan Isaac Clarke di atas kapal USG Ishimura.
Versi remake yang ditunggu-tunggu oleh peminat ini membawakan pengalaman baharu dari segi visual dan teknikal. Pemain akan merasai pengalaman mengerikan sebaik sahaja pemain mendarat di atas kapal USG Ishimura.

Tidak seperti versi asal, Dead Space Remake menawarkan scene pembukaan yang lebih lama yang memaparkan pasukan Isaac Clarke mendarat di kapal USG Ishimura.
Dari kebanyakan aspek, EA Motive masih mengekalkan apa yang versi asal ada seperti scene kematian anak-anak kapal sehinggalah ke gameplay yang tiada loading screen.
Satu lagi aspek yang dititikberatkan di sini adalah protagonis, Isaac Clarke. Tidak seperti versi asal, Isaac Clarke boleh bersuara dalam versi remake. Membenarkan dia memberi komen kepada kejadian yang berlaku di depan matanya.
Dead Space Remake akan dilancarkan untuk PC, PS5, Xbox Series pada 28 Januari 2023.


Iklan Parodi Mee Segera Final Fantasy XV Akan Dijadikan DLC

Nampaknya Cup Noodle terus meluaskan pengaruhnya dalam Final Fantasy XV!

Diumumkan oleh Nissin (pengeluar Cup Noodle), DLC ini akan memberikan pilihan kepada pemain untuk menggenakan topi Cup Noodle dalam Final Fantasy XV nanti.
Disamping itu, pemain-pemain berpeluang untuk bertarung dengan 15 boss yang bertemakan mee segera ini.
DLC ini adalah sebahagian daripada sabutan ulangtahun siri Final Fantasy yang ke-30.


Mainkan Sekiro: Shadows Die Twice Dengan Arthur Morgan Dari Red Dead Redemption 2

Dunia modding di platform PC sememangnya menggila, dan kadang-kala ada yang melucukan.
Terbaru, satu modding terbaru untuk Sekiro: Shadows Die Twice, sebuah game yang dicanang ramai sebagai game yang lebih sukar daripada siri Dark Souls, membenarkan pemain bermain dengan satu karakter yang tidak disangka-sangka.
Modding terbaru daripada Eyedeability ini membawakan pemain untuk menggunakan Arthur Morgan, protagonis dalam Red Dead Redemption 2 untuk dimainkan sebagai watak utama dalam Sekiro: Shadows Die Twice. Screenshots dalam game untuk modding ini juga telah dikongsikan — walaupun ia sepatutnya kelihatan aneh apabila seorang hero koboi masuk ke dunia Samurai, tapi kehadiran Arthur Morgan dalam game ini kelihatan agak badass.

Korang boleh dapatkan modding ini melalui pautan ini.
Selain Arthur Morgan, ada juga karakter lain yang telah dikeluarkan sebelum ini, antaranya Kurosaki Ichigo (Bleach), Geralt (The Witcher 3), 2B (Nier: Automata), Cloud, Dante (Final Fantasy), Scorpion, Liu Kang (Mortal Kombat), Darth Maul (Star Wars) dan banyak lagi.
Terima kasih, dsogaming.


Dapatkan Game Pertama Watch Dogs Sekarang Secara Percuma Di Epic Games Store

Game pertama Watch Dogs boleh dikatakan sebagai antara game paling mengecewakan pernah dihasilkan, tapi mungkin korang tak tahu mengapa ramai yang mengatakan sebegitu?
Kini, korang berpeluang untuk mencubanya secara percuma melalui Epic Games Store. Senarai game percuma yang ditawarkan di platform itu untuk minggu ini ialah Watch Dogs dan The Stanley Parable.
Kedua-dua game ini boleh dimasukkan ke dalam akaun korang secara percuma dari sekarang hingga 26 Mac. Apabila korang dah ambil, ia akan menjadi milik korang buat selamanya.
Korang boleh dapatkannya di laman Epic Games Store.
Semoga kita menjalani Perintah Kawalan Pergerakan secara tenang dengan bermain game-game ini!


Peminat Bengang EA Iklankan FIFA Points Dalam Majalah Kanak-Kanak Kerana Perkaitannya Dengan Judi

Kemarahan para peminat terhadap Electronic Arts (EA) semakin membara apabila mereka menemui syarikat gaming gergasi itu mempromosikan FIFA Points dalam sebuah majalah mainan di United Kingdom (UK), yang tentunya dibaca ramai kanak-kanak.

Bagi yang tidak faham, FIFA Points merupakan matawang dalam siri game FIFA yang dibeli menggunakan wang sebenar untuk mendapatkan FUT Pack dalam mode Ultimate Team. FUT Pack ini akan dibuka dan di dalamnya akan tersedia beberapa pilihan pemain secara rawak. Lebih banyak wang dibelanjakan, lebih tinggi kebarangkalian untuk mendapatkan pemain yang bagus.
Disebabkan unsur rawak ini, pelbagai pihak telah sekian lama menyamakan pembelian FUT Pack ini dengan perjudian. Mempromosikan sesuatu yang dikaitkan dengan perjudian dalam majalah kanak-kanak, tentunya membangkitkan kemarahan ramai.
Berikut adalah beberapa luahan para peminat menyatakan kekecewaan mereka terhadap EA:

Been doing it for ages pic.twitter.com/mqzVXcGXaK— Ben (@StoneoLFC) September 26, 2020

I just dont get how FIFA is not considered gambling, i know there was a French and Belgium company going into legal terms about it but why doesn't more people do that? Expose the frauds.— Leo #GLAZERSOUT (@UtdLeo12) September 26, 2020

Comment from discussion freakedmind’s comment from discussion "An official ad in a kids magazine suggests using FIFA points to buy packs to play UT".

Comment from discussion freakedmind’s comment from discussion "An official ad in a kids magazine suggests using FIFA points to buy packs to play UT".

Comment from discussion TheMechanic04’s comment from discussion "An official ad in a kids magazine suggests using FIFA points to buy packs to play UT".

Pada Januari 2019, EA telahpun membuang FIFA Points dalam FIFA 19 di negara Belgium selepas mendapat tekanan daripada kerjaan negara tersebut. Walau bagaimanapun, penjualan FIFA Points ini masih lagi berleluasa di negara-negara lain termasuk Malaysia.
Untuk FIFA 21 yang bakal dilancarkan tidak lama lagi, beberapa pemain profesional FIFA telahpun memulakan kempen memboikot untuk pembelian FIFA Points, antaranya Tim “Tim Latka” Schwartmann yang bermain untuk pasukan esports FC Schalke 04. Kata beliau, wang tidak sepatutnya mendefinisikan kemahiran bermain game.

Our FIFA athlete @timlatka announced that he won't buy any FIFA Points this year as he doesn't agree that your wallet shouldn't define your gaming skills. We support his decision and decided to donate the amount of money we would have given to him to the Robert Enke Foundation. pic.twitter.com/O0AVZ3Kgah— Schalke 04 Esports (@S04Esports) September 26, 2020


13 Minit Gameplay Terbaru Uncharted: The Lost Legacy Dikeluarkan – Saksikan Lebih Aksi Chloe Dan Nadine

Kira-kira sebulan sebelum game ini dilancarkan, sebuah lagi video terbaru dikeluarkan.

Video gameplay Uncharted: The Lost Legacy berdurasi 13 minit yang dimuatnaik di channel PlayStation ini telah memperlihatkan lebih aksi dan pengembaraan Chloe dan Nadine di Selatan India.
Babak dalam gameplay terbaru ini mengingatkan penulis kepada babak chapter Madagascar yang terdapat dalam Uncharted 4: A Thief’s End. Ia membawakan aksi-aksi Chloe dan Nadine menaiki sebuah jip, berjalan, berenang, mencari klu, membunuh musuh, dan menyelesaikan puzzle-puzzle di dalam kawasan hutan dan pergunungan.
Korang boleh saksikan gameplay terbaru ini di bawah:

Uncharted: The Lost Legacy akan dilancarkan pada 22 Ogos 2017, eksklusif untuk PlayStation 4.
JomBaca: Pembangunan Uncharted: The Lost Legacy Kini Telah Siap Dan Bersedia Untuk Dicetak, Umum Naughty Dog